qundao/data-zh-poetry huggingface dataset:
东湖有双莲之瑞赓潘瓜山韵
作者：陈宓
朝代：宋
体裁：七言律诗

积雨东湖久不游，清风忽送瑞香浮。初疑并咮鸾窥镜，元是同心友聚头。我已收身栖�亩，君看盛事擅闽瓯。从今有月皆佳夕，旋办轻舠溯碧流。
东湖有双莲之瑞赓潘瓜山韵
作者：陈宓
朝代：宋

积雨东湖久不游，清风忽送瑞香浮。
初疑并咮鸾窥镜，元是同心友聚头。
我已收身栖𤱶亩，君看盛事擅闽瓯。
从今有月皆佳夕，旋办轻舠遡碧流。
东莱吕氏官箴以觅举求上官保庇书为第一戒今仕者往往十犯八九虽贤不免陷焉为诗以谢兼用奉勉
作者：陈宓
朝代：宋
体裁：四言诗

凡厥女子，号为无知。十年不字，迟归有时。正节必守，淑行惧亏。孰谓君子，身不自持。不艮其背，顾朵其颐。自鬻苟售，宁不忸怩。莫答盛意，聊赠鄙词。
严州道中见月以祷雨不饮
作者：陈宓
朝代：宋
体裁：五言律诗

赤地三千里，离家四十程。岂无瓶可倒，忍对月仍明。在处嗟吁气，穷村鼓铎声。有神司下土，能不恻垂情。
丫头岩
作者：陈宓
朝代：宋

看尽行人两鬓秋，双鬟犹自结丫头。梳风栉雨常如沐，送往迎来不解愁。造物胚腪何日始，人间岁月谩川流。我行自役真堪笑，有此登临恨莫留。
丫头岩·其一
作者：陈宓
朝代：宋

看尽行人两鬓秋，双鬟犹自结丫头。
梳风栉雨常如沐，送往迎来不解愁。
丫头岩·其二
作者：陈宓
朝代：宋

造物肧腪何日始，人间岁月谩川流。
我行自役真堪笑，有此登临恨莫留。
中夜
作者：陈宓
朝代：宋

功名有念心常醒，更鼓无声夜更长。天运乾乾同转磨，鬓毛能不几时霜。
中夜
作者：陈宓
朝代：宋

功名有念心常醒，更鼓无声夜更长。
天运干干同转磨，鬓毛能不几时霜。
中春
作者：陈宓
朝代：宋

袭人天气暄还冷，欲雨窗绡暗复明。山鸟喜晴乘屋语，野农侵晓荷锄耕。不须杯勺勾春思，幸有诗书惬此生。桃杏繁枝一回首，争如松竹伴秋清。
中春
作者：陈宓
朝代：宋

袭人天气暄还冷，欲雨窗绡暗復明。
山鸟喜晴乘屋语，野农侵晓荷锄耕。
不须杯勺勾春思，幸有诗书惬此生。
桃杏繁枝一回首，争如松竹伴秋清。
中秋前偶题
作者：陈宓
朝代：宋

百岁中秋几月明，长先十日候阴晴。清风不觉传三鼓，又恐冰轮碾女城。世事浮云频改换，月华千古祇清新。炎风暑气常侵客，纵有凄风亦可人。雨过云衣已半除，深渊绚烂剖骊珠。阴晴明日犹难料，未必中秋此夜如。
中秋前偶题·其一
作者：陈宓
朝代：宋
体裁：七言绝句

百岁中秋几月明，长先十日候阴晴。清风不觉传三鼓，又恐冰轮碾女城。
中秋前偶题·其三
作者：陈宓
朝代：宋
体裁：七言绝句

雨过云衣已半除，深渊绚烂剖骊珠。阴晴明日犹难料，未必中秋此夜如。
中秋前偶题·其二
作者：陈宓
朝代：宋
体裁：七言绝句

世事浮云频改换，月华千古祇清新。炎风暑气常侵客，纵有凄风亦可人。
中秋夕无月前两夕皆明
作者：陈宓
朝代：宋
体裁：七言律诗

四时丹桂年年好，万岁青娥个个妍。但看世人生与老，不愁玉兔缺仍圆。攻侵属国雪中节，巧趁鸱夷烟际船。我把清光贮胸次，从教飞辙碧宵缘。
中秋桐城观举子
作者：陈宓
朝代：宋
体裁：七言绝句

风前散袂能忘扇，月下题诗不用灯。万士清宵鏖棘庑，一年秋色满桐城。
临安送郑左藏
作者：陈宓
朝代：宋

华发萧然入帝城，如何直道尚迂迟。从来白璧称和氏，安得黄金到不疑。归骑正须誇疾速，慈颜想见倍欢怡。人生最是团栾乐，况值薰风荔子时。还家香稻荐新红，乐岁佳辰定不空。绿醑好邀山月饮，紫鳞长与海潮通。不妨香火寻高士，祇恐经纶欠此翁。我亦欲归归未得，相逢端的是西风。
临安送郑左藏·其一
作者：陈宓
朝代：宋

华发萧然入帝城，如何直道尚迂迟。从来白璧称和氏，安得黄金到不疑。归骑正须誇疾速，慈颜想见倍欢怡。人生最是团栾乐，况值薰风荔子时。
临安送郑左藏·其一
作者：陈宓
朝代：宋

华髮萧然入帝城，如何直道尚迂迟。
从来白璧称和氏，安得黄金到不疑。
归骑正须夸疾速，慈颜想见倍欢怡。
人生最是团栾乐，况值熏风荔子时。
临安送郑左藏·其二
作者：陈宓
朝代：宋
体裁：七言律诗

还家香稻荐新红，乐岁佳辰定不空。绿醑好邀山月饮，紫鳞长与海潮通。不妨香火寻高士，祇恐经纶欠此翁。我亦欲归归未得，相逢端的是西风。
丹桂
作者：陈宓
朝代：宋

自是仙家别样妆，风来疑解舞霓裳。异香只许蟾宫采，不与秋光作伴黄。
丹桂
作者：陈宓
朝代：宋

自是仙家别样粧，风来疑解舞霓裳。
异香只许蟾宫采，不与秋光作伴黄。
久不到流惠杨至之相访邀游杨以干亟归因呈之
作者：陈宓
朝代：宋

众峰奇秀四围旁，拥出千寻月样塘。只鹭双凫自来往，圆荷细草竞高长。密云带雨天应近，晚照酣春水自香。幸有家人来共看，如何也作簿书忙。
久不到流惠杨至之相访邀游杨以干亟归因呈之
作者：陈宓
朝代：宋

众峰奇秀四围旁，拥出千寻月样塘。
隻鹭双鳬自来往，圆荷细草竞高长。
密云带雨天应近，晚照酣春水自香。
幸有家人来共看，如何也作簿书忙。
乙丑春旱至四月十六夜雨
作者：陈宓
朝代：宋

说梅津漱不濡唇，秧稻堪惊陌上人。昨夜天公一翻手，苍生百万面生春。何处笙歌酒入唇，应惭忍渴望云人。朝来顿觉西山黑，农圃欢声总是春。
乙丑春旱至四月十六夜雨·其一
作者：陈宓
朝代：宋

说梅津漱不濡唇，秧稻堪惊陌上人。昨夜天公一翻手，苍生百万面生春。
乙丑春旱至四月十六夜雨·其一
作者：陈宓
朝代：宋

说梅津潄不濡唇，秧稻堪惊陌上人。
昨夜天公一翻手，苍生百万面生春。
乙丑春旱至四月十六夜雨·其二
作者：陈宓
朝代：宋
体裁：七言绝句

何处笙歌酒入唇，应惭忍渴望云人。朝来顿觉西山黑，农圃欢声总是春。
九日登安溪凤山
作者：陈宓
朝代：宋

凤凰天上远来翔，好看连天碧玉条。
不学无才空老大，逢辰有客尽英豪。
痴人台峻争驰马，我辈身轻一似猱。
笑倚西风倾菊酒，醉归稳跨贯山鳌。
九日登安溪凤山
作者：陈宓
朝代：宋

凤凰天上远来翔，好看连天碧玉绦。
不学无才空老大，逢辰有客尽英豪。
痴人台峻争驰马，我辈身轻一似猱。
笑倚西风倾菊酒，醉归稳跨贯山鰲。
九日登安溪凤山
作者：陈宓
朝代：宋

凤凰天上远来翔，好看连天碧玉绦。不学无才空老大，逢辰有客尽英豪。痴人台峻争驰马，我辈身轻一似猱。笑倚西风倾菊酒，醉归稳跨贯山鳌。
书帷
作者：陈宓
朝代：宋
体裁：七言绝句

青编有补曾无损，白璧难全易作瑕。欲下凉帷玩真味，莫将丝履染尘沙。
书怀
作者：陈宓
朝代：宋
体裁：七言绝句

书卷丛中偏得垂，园花开后却慵看。嵬胸莫受一尘染，壮岁须腾万里翰。
予守南康适当旱岁睹东坡玉涧留题喜雨书之庶几新年三白之符也
作者：陈宓
朝代：宋
体裁：七言绝句

雪堂居士醉方熟，玉涧仙人冷不眠。送与安州泼醅酒，一年三白是丰年。
予宰安溪日景山相访还山之兴浩不可留诗以送之
作者：陈宓
朝代：宋
体裁：七言律诗

经年不见意弥亲，来惬相思洗吏尘。陋邑苦难留上客，好山终是恋高人。同看腊底梅筠月，便想云间笋蕨春。此去书堂能几驿，诗筒莫惮往来频。
云台寺梅坡
作者：陈宓
朝代：宋

不是骚人亲手栽，如何一一作诗媒。世间那用香如许，应有仙真夜往来。树杪风来玉佩轻，仙香飘作世间清。一枝不许来城市，祇伴高人避世情。
云台寺梅坡·其一
作者：陈宓
朝代：宋

不是骚人亲手栽，如何一一作诗媒。世间那用香如许，应有仙真夜往来。
云台寺梅坡·其一
作者：陈宓
朝代：宋

不是骚人亲手栽，如何一一作诗谋。
世间那用香如许，应有仙真夜往来。
云台寺梅坡·其二
作者：陈宓
朝代：宋
体裁：七言绝句

树杪风来玉佩轻，仙香飘作世间清。一枝不许来城市，祇伴高人避世情。
云台梅盛开呈单丞立之
作者：陈宓
朝代：宋
体裁：七言律诗

两年骑马上云台，长是梅花烂漫开。未识明珠从海出，祇逢飞雪下天来。月移清影侵衣带，风送浮香入酒杯。珍重主人邀客意，忙中唤我此追陪。
云津阁
作者：陈宓
朝代：宋
体裁：七言绝句

山色月中犹见碧，溪流枕上更宜声。身轻阁稳欣投宿，此是还家第一程。
五月下旬雨后喜晴
作者：陈宓
朝代：宋
体裁：七言绝句

晓来初日满林光，犹见枝头梅子黄。一对蝉声相上下，柳丝摇曳与俱长。
五月六日雨
作者：陈宓
朝代：宋
体裁：七言绝句

山云乍展青油幕，檐雨齐神白玉簪。多谢天公办丰岁，野人先拟粟盈甔。
五月水益小园
作者：陈宓
朝代：宋
体裁：五言绝句

岿然俯溪亭，偃若与舟接。日涉有初心，风雨或阔蹑。
亭上茅寄生
作者：陈宓
朝代：宋
体裁：五言绝句

生长天垂力，孤悬有作奇。最先承晓露，终不堕春泥。
人日寿外姑方氏
作者：陈宓
朝代：宋

九帙华龄开第一，画堂瑞气蔼葱葱。綵花宝胜年年好，绿鬓朱颜岁岁同。五福谁人如寿考，四时何日不春风。门阑应笑龙钟婿，作吏风尘□两翁。
人日寿外姑方氏
作者：陈宓
朝代：宋

九袠华龄开第一，画堂瑞气蔼葱葱。
綵花宝胜年年好，绿鬓朱颜岁岁同。
五福谁人如寿考，四时何日不春风。
门阑应笑龙钟壻，作吏风尘□两翁。
介亭
作者：陈宓
朝代：宋

春融四泽形如介，着我茅亭跨此间。
纵使戴星朝玉阙，终输乘月看金澜。
介亭
作者：陈宓
朝代：宋

春融四泽形如介，著我茅亭跨此间。纵使戴星朝玉阙，终输乘月看金澜。
偶题
作者：陈宓
朝代：宋

三麾一节已难堪，更蒙天恩舘职忝。
居士本来还旧服，丛祠犹復戴华簪。
身微国效将安用，家窃官供祇自惭。
料得清时耕𤱶亩，未应朝夕缺瓶甔。
偶题
作者：陈宓
朝代：宋

三麾一节已难堪，更蒙天恩馆职忝。居士本来还旧服，丛祠犹复戴华簪。身微国效将安用，家窃官供祇自惭。料得清时耕？亩，未应朝夕缺瓶甔。
偶题
作者：陈宓
朝代：宋
体裁：古风

三麾一节已难堪，更蒙天恩馆职添。居士本来还旧服，丛祠犹复戴华簪。身微国效将安用，家窃官供祇自惭。料得清时耕�亩，未应朝夕缺瓶甔。
偶题
作者：陈宓
朝代：宋

周党不受禄，严光不为公。皆当建武圣，固守空山穷。丈夫各有志，未必不合中。所以二百载，鸿基系清风。彼浅者若人，一羽重于躬。向长不愿富，折像患不贫。奇祸伏所慕，藏身有馀珍。向来东陵侯，岂似种瓜人。茫茫宇宙间，不得自由身。
偶题
作者：陈宓
朝代：宋

忿慾丧躯真狂死，孝忠致命胜偷生。
此心一片阳刚德，莫遣纤毫暂不明。
偶题
作者：陈宓
朝代：宋

忿欲丧躯真狂死，孝忠致命胜偷生。此心一片阳刚德，莫遣纤毫暂不明。
偶题
作者：陈宓
朝代：宋
体裁：七言绝句

愚智纷纷总一丘，身心役役谩多忧。山林未必胜城市，触处能欢即自由。
偶题
作者：陈宓
朝代：宋
体裁：七言绝句

窦姬欲赵误至代，昭君色妍还作丑。信知天命不可移，举世奔趋果何有。
偶题
作者：陈宓
朝代：宋

紫琼润洁墨花香，独坐小窗春昼长。拈笔题诗随意拙，近来不复省钟王。
偶题
作者：陈宓
朝代：宋

紫琼润洁墨花香，独坐小窗春昼长。
拈笔题诗随意拙，近来不復省钟王。
偶题·其一
作者：陈宓
朝代：宋

周党不受禄，严光不为公。皆当建武圣，固守空山穷。丈夫各有志，未必不合中。所以二百载，鸿基系清风。彼浅者若人，一羽重于躬。
偶题·其一
作者：陈宓
朝代：宋

周党不受禄，严光不为公。
皆当建武圣，固守空山穷。
丈夫各有志，未必不合中。
所以二百载，鸿基繫清风。
彼浅者若人，一羽重于躬。
偶题·其二
作者：陈宓
朝代：宋

向长不愿富，折像患不贫。
奇祸伏所慕，藏身有余珍。
向来东陵侯，岂似种瓜人。
茫茫宇宙间，不得自由身。
偶题·其二
作者：陈宓
朝代：宋

向长不愿富，折像患不贫。奇祸伏所慕，藏身有馀珍。向来东陵侯，岂似种瓜人。茫茫宇宙间，不得自由身。
入暮
作者：陈宓
朝代：宋
体裁：五言绝句

溪光延夕暝，山色接天青。独立待霜月，山童已触屏。
八三侄借半山诗因以示之
作者：陈宓
朝代：宋
体裁：古风

我读半山诗，瞠乎不可及。风骚融老腹，取次有掇拾。清放太白章，悲壮杜陵集。争雄而竞秀，鼎峙高嶪岌。譬将云作锦，绚烂那得袭。又如月长新，纤圿不可入。山川谢佳丽，风雷怯呼吸。想当下笔时，会见真宰泣。惜哉有此奇，孔室未许入。当时死翰死，颜孟庶并立。
八月五日妙寂道中
作者：陈宓
朝代：宋

漫漫红紫是谁栽，八月春风暗里来。过眼纷纷难尽忆，殷勤却看稻花开。山间万点缀黄琼，尽是秋光酿得成。残暑满城痴未退，一枝能使去兼程。
八月五日妙寂道中·其一
作者：陈宓
朝代：宋

漫漫红紫是谁栽，八月春风暗裏来。
过眼纷纷难尽忆，殷勤却看稻花开。
八月五日妙寂道中·其一
作者：陈宓
朝代：宋

漫漫红紫是谁栽，八月春风暗里来。过眼纷纷难尽忆，殷勤却看稻花开。
八月五日妙寂道中·其二
作者：陈宓
朝代：宋
体裁：七言绝句

山间万点缀黄琼，尽是秋光酿得成。残暑满城痴未退，一枝能使去兼程。
八月八夕邀刘学录
作者：陈宓
朝代：宋
体裁：七言律诗

老来岁月去如流，佳节前期约共游。玉露尽驱三伏暑，银蟾堪□作中秋。交朋得暇频相过，身世须忘百不忧。尚有读书心未足，寒光凭为洗双眸。
八月十日同潘王游曾城和潘韵
作者：陈宓
朝代：宋
体裁：七言律诗

羌庐聚处秋将半，山色湖光翠映璃。河汉乘槎端可到，蓬壶跨海屹难移。织织天外知商舶，猎猎沙头见酒旗。欲豁尘襟须得月，题诗仍记共来时。
六月三日大风雨蔡忠惠家玉堂红一洗而尽因忆去年三山帅宪各致馈
作者：陈宓
朝代：宋
体裁：七言绝句

三年渴想玉堂红，六月都随一夜风。却忆去年当此际，一时台府馈筠笼。
六月祷衍山剑镡得雨
作者：陈宓
朝代：宋

自昔山川致云雨，我今坛筑为焚香。三回应祷皆如响，始验吾儒道术长。连宵清雨洗炎光，六月浑如九月凉。拟向暇晨村郭外，西风高下看云黄。窘无财粟振民饥，仰扣天阍愧纳词。连月心胸成菀结，通宵一雨为医治。好善如君似饥渴，春华下笔吐芳词。莫言郡小无多事，协力从今请共治。
六月祷衍山剑镡得雨·其一
作者：陈宓
朝代：宋
体裁：七言绝句

自昔山川致云雨，我今坛筑为焚香。三回应祷皆如响，始验吾儒道术长。
六月祷衍山剑镡得雨·其三
作者：陈宓
朝代：宋
体裁：七言绝句

窘无财粟振民饥，仰扣天阍愧纳词。连月心胸成菀结，通宵一雨为医治。
六月祷衍山剑镡得雨·其二
作者：陈宓
朝代：宋
体裁：七言绝句

连宵清雨洗炎光，六月浑如九月凉。拟向暇晨村郭外，西风高下看云黄。
六月祷衍山剑镡得雨·其四
作者：陈宓
朝代：宋
体裁：七言绝句

好善如君似饥渴，春华下笔吐芳词。莫言郡小无多事，协力从今请共治。
冰山
作者：陈宓
朝代：宋
体裁：五言律诗

出自重阴地，来陈酷暑天。峥嵘真可仰，刻轹更成妍。气与骄阳敌，峰将太华肩。有人心计巧，直欲厄其巅。
凤咮
作者：陈宓
朝代：宋
体裁：古风

千年寒潭底，饱孕精钢秀。何人出黝玉，手触气如馏。健笔举龙文，清音鸣凤咮。坐使端歙产，瞠乎仞溪后。
凤池桥成余长泰以诗贺次韵谢之
作者：陈宓
朝代：宋
体裁：七言律诗

骖鸾翼翼袅清风，眼见云霄有路通。自是众贤欣出力，何如小己敢贪功。指挥须得千人敌，迟速都申一念中。已筑新堤平似掌，登桥人与此橘同。
出古田道中
作者：陈宓
朝代：宋
体裁：七言绝句

尽历崎岖到古田，平生未识此攀缘。白云破处青岚见，知有山围峻属天。
分水岭
作者：陈宓
朝代：宋
体裁：七言绝句

区域瓯闽此岭存，朝来飞雨暮行云。方今天下车同轨，一水如何强别分。
初到南康示诸邑令
作者：陈宓
朝代：宋

田里三年两旱乾，茅檐十室九饥寒。慇勤此日无他事，好把斯民子样看。
初到南康示诸邑令
作者：陈宓
朝代：宋

田里三年两旱干，茅檐十室九饥寒。
慇勤此日无他事，好把斯民子样看。
初到延平会四邑宰
作者：陈宓
朝代：宋

经岁旱荒仍疾疠，字民职业合何如。去年欠负都蠲了，好把新租议减除。郡县本来同一体，何须催赋属州家。如今已许从民便，升斗须防颗粒加。是邦凋瘵古来无，只为从前有羡馀。第一切须除此弊，庶几民力少能舒。
初到延平会四邑宰·其一
作者：陈宓
朝代：宋
体裁：七言绝句

经岁旱荒仍疾疠，字民职业合何如。去年欠负都蠲了，好把新租议减除。
初到延平会四邑宰·其三
作者：陈宓
朝代：宋

是邦凋瘵古来无，只为从前有羡余。
第一切须除此弊，庶几民力少能舒。
初到延平会四邑宰·其三
作者：陈宓
朝代：宋

是邦凋瘵古来无，只为从前有羡馀。第一切须除此弊，庶几民力少能舒。
初到延平会四邑宰·其二
作者：陈宓
朝代：宋
体裁：七言绝句

郡县本来同一体，何须催赋属州家。如今已许从民便，升斗须防颗粒加。
初到渔沧溪
作者：陈宓
朝代：宋

平生不到沧渔溪，邂逅相逢如有约。远观已得环岫奇，俯瞰未识游鱼乐。倚栏初试一铢饵，便有纤鳞最先觉。须臾蚁杂复蜂屯，短鬣轻鬐恣腾跃。小鱼拙谋谩狂肆，大鱼侧睨无能若。饵浮未下众所争，百鸟终难胜一鹗。昔日鲁侯思往棠，高情反被轩裳缚。安得如吾闲暇身，尽日相欢无适莫。阴春寒生尚可爱，想见六月清风濯。要须更待明月归，霜雪喧豗应不恶。
初到渔沧溪
作者：陈宓
朝代：宋

平生不到沧渔溪，邂逅相逢如有约。
远观已得环岫奇，俯瞰未识游鱼乐。
倚栏初试一铢饵，便有纤鳞最先觉。
须臾蚁杂復蜂屯，短鬣轻鬐恣腾跃。
小鱼拙谋谩狂肆，大鱼侧睨无能若。
饵浮未下众所争，百鸟终难胜一鹗。
昔日鲁侯思往棠，高情反被轩裳缚。
安得如吾闲暇身，尽日相欢无适莫。
阴春寒生尚可爱，想见六月清风濯。
要须更待明月归，霜雪喧豗应不恶。
初秋喜雨
作者：陈宓
朝代：宋
体裁：七言绝句

稚金无力拒炎光，挟雨呼风作晚凉。玉漏城头传一箭，征人已觉十分长。
到三山
作者：陈宓
朝代：宋
体裁：七言律诗

违乡数驿肆驰驱，正是年华欲换时。山色万家开户牖，水锦十里列旌旗。物情欣泰随方见，世态暄凉祇自知。一别南台兹六载，重来尽记道间奇。
到九座
作者：陈宓
朝代：宋

想像精蓝九叠前，青鞋今得踏云烟。霜边涧水多成玉，岭上人家半是仙。伏蟒千年无动意，老松何日不幽禅。可怜倚马思归客，有底区中未了缘。
到九座
作者：陈宓
朝代：宋

想像精蓝九迭前，青鞋今得踏云烟。
霜边涧水多成玉，岭上人家半是仙。
伏蟒千年无动意，老松何日不幽禅。
可怜倚马思归客，有底区中未了缘。
到妙寂寺
作者：陈宓
朝代：宋
体裁：五言律诗

朝辞城市鬨，近寺向昏黄。步步贪山色，依依顾水光。群鱼犹出戏，归路倦高翔。正喜无人见，迎僧欲下堂。
到雪峰
作者：陈宓
朝代：宋

几载游山成负约，千年有寺未曾登。却因名利经行此，羞对林间问我僧。幽寂千人祇磬声，翚飞楼观映山青。世间役役谁知梦，林下高人眼独醒。
到雪峰·其一
作者：陈宓
朝代：宋
体裁：七言绝句

几载游山成负约，千年有寺未曾登。却因名利经行此，羞对林间问我僧。
到雪峰·其二
作者：陈宓
朝代：宋
体裁：七言绝句

幽寂千人祇磬声，翚飞楼观映山青。世间役役谁知梦，林下高人眼独醒。
刺桐
作者：陈宓
朝代：宋

名字传舆志，风流欠画图。高花人不采，留得映栖乌。尽护绕城家，炎风盛际花。漫天何所似，汉帜杂云霞。
刺桐·其一
作者：陈宓
朝代：宋
体裁：五言绝句

名字传舆志，风流欠画图。高花人不采，留得映栖乌。
刺桐·其二
作者：陈宓
朝代：宋

尽护绕城家，炎风盛际花。漫天何所似，汉帜杂云霞。
刺桐·其二
作者：陈宓
朝代：宋

尽护遶城家，炎风盛际花。
漫天何所似，汉帜杂云霞。
十七日窘雨邑中舟还
作者：陈宓
朝代：宋
体裁：七言律诗

行到青山欲尽头，穷源未省作溪游。轻云放日催人渡，积雨肥波送客舟。卧看玉簪迎两岸，心随绣领逐浮沤。眼前邂逅多堪赏，特地安排似此不。
十八日景山同舟作别
作者：陈宓
朝代：宋
体裁：七言律诗

浓阴犹辨石粼粼，百尺浑疑到底冰。湍急宛乘银骑出，身轻直向碧霄凌。风前别酒能禁几，雨外征衣却惯曾。最是萧萧霜叶动，路回不见笋舆凭。
十六至十九日雨未已
作者：陈宓
朝代：宋

一夜蛟龙怒虎炰，卧听檐溜不分交。拍天溪浦迷西极，万里耕耘尽乐郊。蛙黾无舟乘野外，寒鸦不笠待林梢。要看杲杲东方白，鱼自清波燕自巢。
十六至十九日雨未已
作者：陈宓
朝代：宋

一夜蛟龙怒虎烋，卧听檐溜不分交。
拍天溪浦迷西极，万里耕耘尽乐郊。
蛙黾无舟乘野外，寒鸦不笠待林梢。
要看杲杲东方白，鱼自清波燕自巢。
十月菊
作者：陈宓
朝代：宋

白玉三千界，黄金百万钱。
虽迟九日后，却战一阳前。
不愿游人看，仍疎酒盏边。
天公岂无意，垂老更芳妍。
十月菊
作者：陈宓
朝代：宋

白玉三千界，黄金百万钱。虽迟九日后，却战一阳前。不愿游人看，仍疏酒盏边。天公岂无意，垂老更芳妍。
南剑值雪
作者：陈宓
朝代：宋
体裁：七言律诗

一夜茅檐冻雨声，晓来千岫照人明。真同煮海盐花瑞，不见因风柳絮轻。游子不愁衣短薄，农夫剩喜岁丰成。竹篱草舍犹堪赏，况映镡津一水清。
南剑道中示友人
作者：陈宓
朝代：宋

坐见漫山有生意，因知此日更年华。
风和已作二月景，日暖欲破三春花。
菜撷青青山店圃，酒沽薄薄野人家。
吾行有涯我独喜，杯盘虽菲君无嗟。
南剑道中示友人
作者：陈宓
朝代：宋

坐见漫山有生意，因知此日更年华。风和已作二月景，日煖欲破三春花。菜撷青青山店圃，酒沽薄薄野人家。吾行有涯我独喜，杯盘虽菲君无嗟。
南剑鹿鸣
作者：陈宓
朝代：宋
体裁：七言律诗

嘉宾卅七燕公堂，吾道方亨值一阳。学力早知深孔孟，乡风端可继陈杨。云霄九万朝天阙，礼乐三千染御香。老守尚能观盛事，春深时节喜如狂。
南园
作者：陈宓
朝代：宋

水气胜风凉，星辉当月光。
渔舟在何处，欵乃一声长。
南园
作者：陈宓
朝代：宋

水气胜风凉，星辉当月光。渔舟在何处，欸乃一声长。
南园小船
作者：陈宓
朝代：宋

五年前具一扁舟，四岁枯乾水绝流。今日重将篷竹理，暇朝聊作芰荷游。十分清浪堪飞棹，廿里长沟足下钩。七帙有亲颠欲华，人生舍此更何求。
南园小船
作者：陈宓
朝代：宋

五年前具一扁舟，四岁枯干水绝流。
今日重将篷竹理，暇朝聊作芰荷游。
十分清浪堪飞棹，廿里长沟足下钩。
七袠有亲颠欲华，人生舍此更何求。
南园新作小舟与客游白湖柯某东海有诗次韵
作者：陈宓
朝代：宋

好着西湖藕似船，青秧绿水正相缘。
漫从畧彴无人处，唤得婵娟欲雨天。
云意爱随双桨动，山光祇在短蓬边。
小园暇日频来往，老竹乔松看岁年。
南园新作小舟与客游白湖柯某东海有诗次韵
作者：陈宓
朝代：宋

好著西湖藕似船，青秧绿水正相缘。漫从略彴无人处，唤得婵娟欲雨天。云意爱随双桨动，山光祇在短篷边。小园暇日频来往，老竹乔松看岁年。
南园新舟成呈同游诸友
作者：陈宓
朝代：宋

虚舟当画桥，解缆绿杨腰。月白天相近，风清水不摇。浮图明突兀，略彴誇虚遥。解逅成真赏，初晴第一宵。暑汗俄沾背，山云已半腰。雷轰舟不动，电划岸将摇。历乱笑谭杂，空蒙只尺遥。浓阴难蔽月，清兴得中宵。
南园新舟成呈同游诸友·其一
作者：陈宓
朝代：宋

虚舟当画桥，解缆绿杨腰。
月白天相近，风清水不摇。
浮图明突兀，略彴夸虚遥。
解逅成真赏，初晴第一宵。
南园新舟成呈同游诸友·其一
作者：陈宓
朝代：宋

虚舟当画桥，解缆绿杨腰。月白天相近，风清水不摇。浮图明突兀，略彴誇虚遥。解逅成真赏，初晴第一宵。
南园新舟成呈同游诸友·其二
作者：陈宓
朝代：宋

暑汗俄沾背，山云已半腰。雷轰舟不动，电划岸将摇。历乱笑谭杂，空蒙只尺遥。浓阴难蔽月，清兴得中宵。
南园新舟成呈同游诸友·其二
作者：陈宓
朝代：宋

暑汗俄霑背，山云已半腰。
雷轰舟不动，电划岸将摇。
历乱笑谭杂，空蒙只尺遥。
浓阴难蔽月，清兴得中宵。
南园杂咏·六梅亭
作者：陈宓
朝代：宋
体裁：五言绝句

终年一登亭，举目但楚怆。仙人竟何之，列树拱相向。
南园杂咏·含晖亭
作者：陈宓
朝代：宋
体裁：古风

青山照寒溪，朝暮有佳色。玄晖去千载，俛仰令人忆。
南园杂咏·壶中日月
作者：陈宓
朝代：宋
体裁：古风

观书友古人，不羡胡公仙。新功坐有得，寸阴长如年。
南园杂咏·山光
作者：陈宓
朝代：宋
体裁：五言绝句

朝晴翠方浓，日夕色更玭。何时最鲜明，一雨自天洗。
南园杂咏·松亭
作者：陈宓
朝代：宋

天生栋梁质，挺挺自幽伦。斧斤浑不施，绕柱起龙鳞。
南园杂咏·松亭
作者：陈宓
朝代：宋

天生栋樑质，挺挺自幽伦。
斧斤浑不施，遶柱起龙鳞。
南园杂咏·水月轩
作者：陈宓
朝代：宋

日夕风定时，上下映毫发。那堪秋夜半，深处著明月。
南园杂咏·水月轩
作者：陈宓
朝代：宋

日夕风定时，上下映毫髮。
那堪秋夜半，深处着明月。
南园杂咏·涤研池
作者：陈宓
朝代：宋
体裁：五言绝句

朝朝麝煤脱，霭霭云雾昏。幽深不数尺，中有蛟龙蹲。
南园杂咏·清风亭
作者：陈宓
朝代：宋

熏炉驱俗氛，茗椀破尘虑。
披襟六月凉，乘此欲归去。
南园杂咏·清风亭
作者：陈宓
朝代：宋

薰炉驱俗氛，茗椀破尘虑。披襟六月凉，乘此欲归去。
南园杂咏·清风亭
作者：陈宓
朝代：宋
体裁：五言绝句

薰炉驱俗氛，茗碗破尘虑。披襟六月凉，乘此欲归去。
南园杂咏·竹亭
作者：陈宓
朝代：宋

谁将霜雪节，剪伐结此亭。更须千万个，四面看青青。
南园杂咏·竹亭
作者：陈宓
朝代：宋

谁将霜雪节，剪伐结此亭。
更须千万箇，四面看青青。
南园杂咏·荷桥
作者：陈宓
朝代：宋

风微香无根，日落花更吐。
横石数步余，却力不忍度。
南园杂咏·荷桥
作者：陈宓
朝代：宋

风微香无根，日落花更吐。横石数步馀，却力不忍度。
南园杂咏·隠斋
作者：陈宓
朝代：宋
体裁：五言绝句

出门易徇身，静处可固志。寂寞三十年，所忧非禄位。
南园荔子熟名曰魏紫盖是陈家紫种以先公赐封大名地冠之
作者：陈宓
朝代：宋

先世栽来四十年，南园魏紫始名传。
丁香乍翠兰芬烈，龙脑初开玉色鲜。
可踵蔡家名翰苑，谁夸乌石擅山前。
追思往事浑如昨，食罢无言意惘然。
南园荔子熟名曰魏紫盖是陈家紫种以先公赐封大名地冠之
作者：陈宓
朝代：宋

先世栽来四十年，南园魏紫始名传。丁香乍翠兰芬烈，龙脑初开玉色鲜。可踵蔡家名翰苑，谁誇乌石擅山前。追思往事浑如昨，食罢无言意惘然。
南安观社会
作者：陈宓
朝代：宋
体裁：七言绝句

山蔽晴空望自遥，树开小道紫骝骄。沿溪飞盖传清荫，四野欢声拥海潮。
南康呈潘王二丈
作者：陈宓
朝代：宋

两载试江郡，政拙惭癃鳏。
菖蒲值佳节，雨余尚清寒。
山光作翠黛，环蘸重湖宽。
龙舟从民乐，綵袖奉亲欢。
征帆镇今古，天际自往还。
斑鬓阅世态，心闲如石顽。
怀哉归故园，千竹荷一湾。
足了此生事，哦诗谢尘寰。
南康呈潘王二丈
作者：陈宓
朝代：宋

两载试江郡，政拙惭癃鳏。菖蒲值佳节，雨馀尚清寒。山光作翠黛，环蘸重湖宽。龙舟从民乐，綵袖奉亲欢。征帆镇今古，天际自往还。斑鬓阅世态，心闲如石顽。怀哉归故园，千竹荷一湾。足了此生事，哦诗谢尘寰。
南康喜雪
作者：陈宓
朝代：宋

万里乾坤一玉山，新春都作腊前寒。满园柳眼未曾破，何处梅花如许残。蔌蔌每惊穿屋至，疏疏偏称隔帘看。自惭老守无恩惠，空叹编氓出户难。
南康喜雪
作者：陈宓
朝代：宋

万里干坤一玉山，新春都作腊前寒。
满园柳眼未曾破，何处梅花如许残。
䔩䔩每惊穿屋至，疎疎偏称隔帘看。
自惭老守无恩惠，空嘆编氓出户难。
南康大雪
作者：陈宓
朝代：宋

嘉定己卯岁，正月十七朝。新春才五日，大雪雱以飘。缤纷七昼夜，冷气充层霄。朔风搅宇宙，爆耳惊秋潮。大厦作小舫，轻舠想浮摇。江湖本浩荡，星渚尤多飙。常时尚闭户，此日寒殊骄。行人泊前岸，只尺万里遥。谁言民窭贫，积此珠与瑶。冻死不敢恨，千山长禾苗。蝗螟永入地，疠疫仍潜消。我得一笑归，还家诧渔樵。作诗纪事实，持付村童谣。
南康大雪
作者：陈宓
朝代：宋

嘉定己卯岁，正月十七朝。
新春纔五日，大雪雱以飘。
缤纷七昼夜，冷气充层霄。
朔风搅宇宙，爆耳惊秋潮。
大厦作小舫，轻舠想浮摇。
江湖本浩荡，星渚尤多飈。
常时尚闭户，此日寒殊骄。
行人泊前岸，只尺万里遥。
谁言民窭贫，积此珠与瑶。
冻死不敢恨，千山长禾苗。
蝗螟永入地，疠疫仍潜消。
我得一笑归，还家诧渔樵。
作诗纪事实，持付村童谣。
南康爱莲即事
作者：陈宓
朝代：宋
体裁：古风

东君倦芳菲，首夏即酣寝。巧思蹶然兴，老手更谙稔。殷红间浓绿，濯此万机锦。桃李谩成蹊，岂解香席枕。最是碧筒杯，晚凉可以饮。
南康郡圃
作者：陈宓
朝代：宋
体裁：七言绝句

三沼流通作一家，清风偏趁夕阳斜。我来退食知怀愧，敢对波心莲子花。
南康食芡梨
作者：陈宓
朝代：宋
体裁：七言绝句

吴头楚尾将三载，芡觜梨腮又一秋。岂为鲈鱼觅归去，在家饮水百无忧。
即事
作者：陈宓
朝代：宋

黠鼠同奸吏，贪狡胜勇兵。盆翻施计巧，血战视身轻。拙笑龟贻患，饥怜萤独清。貂蝉何物者，冠冕得光荣。
即事
作者：陈宓
朝代：宋

黠鼠同姦吏，贪狡胜勇兵。
盆翻施计巧，血战视身轻。
拙笑龟贻患，饥怜萤独清。
貂蝉何物者，冠冕得光荣。
县圃栀子花三重生简潘君
作者：陈宓
朝代：宋

疎花早不奈香何，三迭琼葩底用多。
最是动人情意处，黄梅已老未逢荷。
县圃栀子花三重生简潘君
作者：陈宓
朝代：宋

疏花早不奈香何，三叠琼葩底用多。最是动人情意处，黄梅已老未逢荷。
县治登梁和寄居余叔济韵
作者：陈宓
朝代：宋

古县公庭二百春，聊因风雨一番新。恨无尺寸堪酬主，敢有丝毫更扰民。方叹闾阎惊脱水，却惭梁栋欲超尘。年丰俗美多馀暇，雁鹜行中看雀驯。宾僚满座昔难知，尽是才当汉石渠。讼牒已资贤共次，茶瓯聊复话公馀。千村早见刀为犊，比屋仍看经荷锄。疏拙却便明月夜，小窗松竹谩观书。
县治登梁和寄居余叔济韵·其一
作者：陈宓
朝代：宋

古县公庭二百春，聊因风雨一番新。恨无尺寸堪酬主，敢有丝毫更扰民。方叹闾阎惊脱水，却惭梁栋欲超尘。年丰俗美多馀暇，雁鹜行中看雀驯。
县治登梁和寄居余叔济韵·其一
作者：陈宓
朝代：宋

古县公庭二百春，聊因风雨一番新。
恨无尺寸堪酬主，敢有丝毫更扰民。
方嘆闾阎惊脱水，却惭梁栋欲超尘。
年丰俗美多余暇，鴈鹜行中看雀驯。
县治登梁和寄居余叔济韵·其二
作者：陈宓
朝代：宋

宾僚满座昔难知，尽是才当汉石渠。讼牒已资贤共次，茶瓯聊复话公馀。千村早见刀为犊，比屋仍看经荷锄。疏拙却便明月夜，小窗松竹谩观书。
县治登梁和寄居余叔济韵·其二
作者：陈宓
朝代：宋

宾僚满座昔难知，尽是才当汉石渠。
讼牒已资贤共次，茶瓯聊復话公余。
千村早见刀为犊，比屋仍看经荷锄。
疎拙却便明月夜，小窗松竹谩观书。
又和刘学录
作者：陈宓
朝代：宋

千竿修碧净无尘，长伴先生自在身。万卷旧书中夜烛，满怀和气四时春。长年漱炼颜如玉，一字推敲句有神。请践往时渔艇约，夜深共话两三人。
又和刘学录
作者：陈宓
朝代：宋

千竿修碧凈无尘，长伴先生自在身。
万卷旧书中夜烛，满怀和气四时春。
长年潄炼颜如玉，一字推敲句有神。
请践往时渔艇约，夜深共话两三人。
又和单丞咏梅
作者：陈宓
朝代：宋
体裁：七言绝句

树杪风来玉佩惊，仙香远胜市廛清。细看一段孤高趣，恰似幽人避世情。
又和喜晴
作者：陈宓
朝代：宋

年来日日候阴晴，浑是耕耘陇上人。
但得鷄豚欢里社，敢将蛊鼠累陶钧。
又和喜晴
作者：陈宓
朝代：宋

年来日日候阴晴，浑是耕耘陇上人。但得鸡豚欢里社，敢将蛊鼠累陶钧。
又次刘学录韵
作者：陈宓
朝代：宋

八月川原旱欲然，季秋连雨顿澄鲜。明朝领客成无暇，七日登高不厌前。菡萏扫除如暑净，芙蓉绰约作春妍。佳人得得同来看，萸菊年年却懒搴。
又次刘学录韵
作者：陈宓
朝代：宋

八月川原旱欲然，季秋连雨顿澄鲜。
明朝领客成无暇，七日登高不厌前。
菡萏扫除如暑凈，芙蓉绰约作春妍。
佳人得得同来看，萸菊年年却懒搴。
又赓刘学录双莲韵
作者：陈宓
朝代：宋

亭亭玉立谢栽培，却笑凡花杂草莱。
水面不教蜂蝶见，天边偏引鹭鸥来。
化工岂是夸呈瑞，人意何须岂妄猜。
并秀六房如可信，里中他日又公台。
又赓刘学录双莲韵
作者：陈宓
朝代：宋

亭亭玉立谢栽培，却笑凡花杂草莱。水面不教蜂蝶见，天边偏引鹭鸥来。化工岂是誇呈瑞，人意何须岂妄猜。并秀六房如可信，里中他日又公台。
句
作者：陈宓
朝代：宋

君自成龙我成道。
叶吉阳赴任中道而返作居思堂以自娱以诗赠之
作者：陈宓
朝代：宋
体裁：七言律诗

海山深处拥旌旗，六十红颜未是迟。千里行程中道返，百年心事几人知。近家园小堪娱目，插架书多足课儿。闲看好山忙作吏，主人得计祇缘思。
吉溪见桃花
作者：陈宓
朝代：宋

山中开落不逢人，我为持杯一笑频。最喜绿阴成子早，却嫌红蕊折枝频。已勾蛱蝶轻遮雨，更约溪风细护春。万点武陵归去日，应无一叶到嚣尘。
吉溪见桃花
作者：陈宓
朝代：宋

山中开落不逢人，我为持杯一笑频。
最喜绿阴成子早，却嫌红蘂折枝频。
已勾蛱蝶轻遮雨，更约溪风细护春。
万点武陵归去日，应无一叶到嚣尘。
同喻景山游月湖
作者：陈宓
朝代：宋

兼旬不到月湖来，无数荷花雨裏开。
燕是旧知频遶栋，蝉如有意共衔杯。
公庭兀坐虽无暇，佳友同携得几回。
冒雨作闲成胜赏，儿童迎道任相咍。
同喻景山游月湖
作者：陈宓
朝代：宋

兼旬不到月湖来，无数荷花雨里开。燕是旧知频绕栋，蝉如有意共衔杯。公庭兀坐虽无暇，佳友同携得几回。冒雨作闲成胜赏，儿童迎道任相咍。
同师道弟奉亲游延平凤山
作者：陈宓
朝代：宋

我来一载强，再觌凤山面。时当秋末垂，群木尚葱倩。卓彼鸾停姿，清流洁于练。照影眩其仪，世治乃一见。伊予独何人，娄获遇奇盼。去年旱少收，田里多流转。今年虽得稔，旧恙复枝蔓。圣主肩有虞，斯瑞遂可援。却笑闽越氏，虽美谁与传。山势较奇崛，泉源费洿羡。坚松峻壁挂，暗溜阴崖溅。莎寒晚不彫，果异红堪恋。四围巧逻遮，千级窘攀缘。弟兄承板舆，向晚不知倦。诗成寄山中，聊用纪缱绻。
同师道弟奉亲游延平凤山
作者：陈宓
朝代：宋

我来一载强，再觌凤山面。
时当秋末垂，群木尚葱倩。
卓彼鸾停姿，清流洁于练。
照影眩其仪，世治乃一见。
伊予独何人，娄获遇奇盼。
去年旱少收，田里多流转。
今年虽得稔，旧恙復枝蔓。
圣主肩有虞，斯瑞遂可援。
却笑闽越氏，虽美谁与传。
山势较奇崛，泉源费洿羡。
坚松峻壁挂，暗溜阴崖溅。
莎寒晚不雕，果异红堪恋。
四围巧逻遮，千级窘攀缘。
弟兄承板舆，向晚不知倦。
诗成寄山中，聊用纪缱绻。
同林潘二先生登舟
作者：陈宓
朝代：宋

暇日衣襟懒自船，扁舟不系任风缘。人间避暑疑无地，湖上乘凉别有天。鱼静不惊香饵下，花红偏称夕阳边。从今日日须来看，才隔秋风便数年。何日长桥一酒船，蓑衣摆尽世间缘。乘风弄笛多莲夏，吹火烹鲈欲雪天。山际烟云来有底，湖中风月浩无边。细看造化浑无老，只有朱颜易得年。
同林潘二先生登舟·其一
作者：陈宓
朝代：宋

暇日衣襟懒自船，扁舟不系任风缘。人间避暑疑无地，湖上乘凉别有天。鱼静不惊香饵下，花红偏称夕阳边。从今日日须来看，才隔秋风便数年。
同林潘二先生登舟·其一
作者：陈宓
朝代：宋

暇日衣襟懒自船，扁舟不繫任风缘。
人间避暑疑无地，湖上乘凉别有天。
鱼静不惊香饵下，花红偏称夕阳边。
从今日日须来看，才隔秋风便数年。
同林潘二先生登舟·其二
作者：陈宓
朝代：宋

何日长桥一酒船，簑衣摆尽世间缘。
乘风弄笛多莲夏，吹火烹鲈欲雪天。
山际烟云来有底，湖中风月浩无边。
细看造化浑无老，只有朱颜易得年。
同林潘二先生登舟·其二
作者：陈宓
朝代：宋

何日长桥一酒船，蓑衣摆尽世间缘。乘风弄笛多莲夏，吹火烹鲈欲雪天。山际烟云来有底，湖中风月浩无边。细看造化浑无老，只有朱颜易得年。
同柯东海出湖
作者：陈宓
朝代：宋
体裁：七言律诗

欲访西湖久未晴，故应穿屐踏泥行。不因世事无时尽，那识波光有底清。翠竹碧莲迷上下，雕栏画阁压峥嵘。扁舟正好频来买，烟景何人与子争。
同柯兄游东湖
作者：陈宓
朝代：宋
体裁：七言绝句

荷张万盖迎仙舰，葵卷千旗拥将坛。顾我从来嗤羽化，饱看仍不负空餐。
同潘丈游东平瀑
作者：陈宓
朝代：宋

天公特地放初晴，许我联镳琬琰行。新著茅亭凭到晚，难将一字扁佳名。喧天动地作惊霆，生定中扃转更宁。三叠飞泉凝似雾，却疑石转解过灵。水深厉涉祇肩舆，未信当年子产疏。到得中流心不竞，等闲一叶去凌虚。
同潘丈游东平瀑
作者：陈宓
朝代：宋

水深厉涉只肩舆，未信当年子产疏。
到得中流心不竞，等闲一叶去凌虚。
同潘丈游东平瀑·其一
作者：陈宓
朝代：宋

天公特地放初晴，许我联镳琬琰行。
新着茅亭凭到晚，难将一字扁佳名。
同潘丈游东平瀑·其一
作者：陈宓
朝代：宋

天公特地放初晴，许我联镳琬琰行。新著茅亭凭到晚，难将一字扁佳名。
同潘丈游东平瀑·其三
作者：陈宓
朝代：宋

水深厉涉祇肩舆，未信当年子产疎。
到得中流心不竞，等闲一叶去凌虚。
同潘丈游东平瀑·其三
作者：陈宓
朝代：宋

水深厉涉祇肩舆，未信当年子产疏。到得中流心不竞，等闲一叶去凌虚。
同潘丈游东平瀑·其二
作者：陈宓
朝代：宋

喧天动地作惊霆，生定中扃转更宁。三叠飞泉凝似雾，却疑石转解过灵。
同潘丈游东平瀑·其二
作者：陈宓
朝代：宋

喧天动地作惊霆，生定中扃转更宁。
三迭飞泉凝似雾，却疑石转解过灵。
同郑寺丞登西瀑
作者：陈宓
朝代：宋

绍年一联镳，作意到西瀑。是时新喜晴，峻壁漱清玉。雷霆骇神睹，冰瑩雪胸腹。临深足恐堕，坐石膝频促。晷长不知永，玩久愈未足。下山历斗潭，喧豗尚相逐。忽逾十五里，风雨送归躅。抵家如梦觉，始觉当暑溽。但愿身更强，后游多秉烛。
同郑寺丞登西瀑
作者：陈宓
朝代：宋
体裁：古风

绍年一联镳，作意到西瀑。是时新喜晴，峻壁漱清玉。雷霆骇神睹，冰莹雪胸腹。临深足恐堕，坐石膝频促。晷长不知永，玩久愈未足。下山历斗潭，喧豗尚相逐。忽逾十五里，风雨送归躅。抵家如梦觉，始觉当暑溽。但愿身更强，后游多秉烛。
同郑寺丞登西瀑
作者：陈宓
朝代：宋

绍年一联镳，作意到西瀑。
是时新喜晴，峻壁潄清玉。
雷霆骇神覩，冰莹雪胸腹。
临深足恐堕，坐石膝频促。
晷长不知永，玩久愈未足。
下山历斗潭，喧豗尚相逐。
忽逾十五里，风雨送归躅。
抵家如梦觉，始觉当暑溽。
但愿身更强，后游多秉烛。
后堂木芙蓉
作者：陈宓
朝代：宋
体裁：七言绝句

红葩翠竹与齐肩，为问霜枝已几年。一色碧天红烂熳，卧看疑在鉴湖舡。
后堂木芙蓉
作者：陈宓
朝代：宋

红葩翠竹与齐肩，为问霜枝已几年。一色碧天红烂熳，卧看疑在鉴湖船。
后堂木芙蓉
作者：陈宓
朝代：宋

红葩翠竹与齐肩，为问霜枝已几年。
一色碧天红烂熳，卧看疑在鑑湖舡。
呈江西赵仓及真帅
作者：陈宓
朝代：宋

雨雪成泥没膝深，暑风如灼转难禁。
愿开周道平夷砥，更植甘棠蔽芾阴。
少借缁黄多暇力，只捐燕飨有余金。
当年闽帅留遗迹，来往行人感至今。
呈江西赵仓及真帅
作者：陈宓
朝代：宋

雨雪成泥没膝深，暑风如灼转难禁。愿开周道平夷砥，更植甘棠蔽芾阴。少借缁黄多暇力，只捐燕飨有馀金。当年闽帅留遗迹，来往行人感至今。
呈章通判
作者：陈宓
朝代：宋
体裁：七言律诗

蚤岁曾从诸老游，温恭儒雅更风流。闽中善政皆堪纪，身外虚名底用求。满榼载春行乐处，长途未暑候如秋。经年每恨过从少，况是难为两月留。
和东海韵
作者：陈宓
朝代：宋

炎空欲暮赤云横，何日秋风可抗衡。
尽捲疎帘通水气，静听密罟得鱼声。
山开旷野天全见，人倚平栏夜自明。
衙鼓三通归路近，歌眠犹念竹阴清。
和东海韵
作者：陈宓
朝代：宋

炎空欲暮赤云横，何日秋风可抗衡。尽捲疏帘通水气，静听密罟得鱼声。山开旷野天全见，人倚平栏夜自明。衙鼓三通归路近，歌眠犹念竹阴清。
和东海题云松岭书堂
作者：陈宓
朝代：宋

百尺长松带碧萝，杜溪深锁蒋洋坡。
一堂来作群山主，四牖分盛好景多。
书卷不须扃户读，诗翁频许杖藜过。
一生心事何难足，更与前湾月半簑。
和东海题云松岭书堂
作者：陈宓
朝代：宋

百尺长松带碧萝，杜溪深锁蒋洋坡。一堂来作群山主，四牖分盛好景多。书卷不须扃户读，诗翁频许杖藜过。一生心事何难足，更与前湾月半蓑。
和傅倅梅岩之什
作者：陈宓
朝代：宋

云间老干几千年，清婉仍推百卉先。铁石心肠能妙赋，广平端似此花然。照雪凌霜夹径开，谁教千树昔人栽。要将金鼎和羹事，尽付君家岩上梅。看花长是盛时来，飞雪从渠到玉杯。天惜国香尘土涴，故应偏向石间开。
和傅倅梅岩之什·三瀑
作者：陈宓
朝代：宋
体裁：七言绝句

银河有派九霄来，翻手为霖费一杯。风雨时闻桥下急，烟云元自晓天开。
和傅倅梅岩之什·其一
作者：陈宓
朝代：宋
体裁：七言绝句

云间老干几千年，清婉仍推百卉先。铁石心肠能妙赋，广平端似此花然。
和傅倅梅岩之什·其三
作者：陈宓
朝代：宋
体裁：七言绝句

看花长是盛时来，飞雪从渠到玉杯。天惜国香尘土涴，故应偏向石间开。
和傅倅梅岩之什·其二
作者：陈宓
朝代：宋
体裁：七言绝句

照雪凌霜夹径开，谁教千树昔人栽。要将金鼎和羹事，尽付君家岩上梅。
和傅倅梅岩之什·梅开
作者：陈宓
朝代：宋

人间飞叶送残年，篱落逢春此地先。
虽有柴门无鏁钥，唐时竹洞岂其然。
和傅倅梅岩之什·梅开
作者：陈宓
朝代：宋

人间飞叶送残年，篱落逢春此地先。虽有柴门无锁钥，唐时竹洞岂其然。
和傅倅梅岩之什·清浅
作者：陈宓
朝代：宋

方池凿石似天开，谁把霜英傍水栽。
月白波清无觅处，祇知疎影是寒梅。
和傅倅梅岩之什·清浅
作者：陈宓
朝代：宋

方池凿石似天开，谁把霜英傍水栽。月白波清无觅处，祇知疏影是寒梅。
和傅寺丞竹隐之什·暖红
作者：陈宓
朝代：宋

劲节岁寒碧，芳枝春煖红。清和夷惠德，千载尚闻风。
和傅寺丞竹隐之什·清风
作者：陈宓
朝代：宋

暑气人间盛，烦襟此地开。拂云千个竹，不碍晚风来。
和傅寺丞竹隠之什·寒碧
作者：陈宓
朝代：宋
体裁：古风

仙翰洒壁间，风雨来天外。高词写爱景，妙趣几人会。阶庭富桂枝，叶叶秋不坠。
和傅寺丞竹隠之什·暖红
作者：陈宓
朝代：宋

劲节岁寒碧，芳枝春暖红。
清和夷惠德，千载尚闻风。
和傅寺丞竹隠之什·清风
作者：陈宓
朝代：宋

暑气人间盛，烦襟此地开。
拂云千箇竹，不碍晚风来。
和傅寺丞竹隠之什·竹隠
作者：陈宓
朝代：宋
体裁：古风

举世谩扰扰，谁能伴南山。新怀太守印，雅意处士闲。朝夕爱此君，相对一水间。
和傅寺丞竹隠之什·读书堂
作者：陈宓
朝代：宋
体裁：古风

闭门声吾咿，世仰德行成。禄仕非有意，邦国须公荣。区区刀笔徒，未足称股肱。
和傅寺丞竹隠之什·载酒
作者：陈宓
朝代：宋
体裁：古风

烂熳胸中辞，纵横笔下字。山阴觞咏行，少长亦毕至。前贤岂好饮，庶以除万事。
和傅寺丞竹隠之什·野趣
作者：陈宓
朝代：宋
体裁：古风

颍川治最腾，宣室拟前席。岂容玉堂人，恋此野水碧。池荷杂岸苇，香气散月夕。
和傅监仓南园游船
作者：陈宓
朝代：宋

小舟初具似渔家，一曲清溪便可夸。
垂钓便能升跃鲤，归篙时復带栖鸦。
园亭不扫心长静，水竹无多镜自华。
暇日傥来同笑语，书囊诗卷未应涯。
和傅监仓南园游船
作者：陈宓
朝代：宋

小舟初具似渔家，一曲清溪便可誇。垂钓便能升跃鲤，归篙时复带栖鸦。园亭不扫心长静，水竹无多镜自华。暇日傥来同笑语，书囊诗卷未应涯。
和傅监仓祷雨
作者：陈宓
朝代：宋

五月秧针尚未匀，忍看沟底欲生尘。祷祈已久劳州邑，禳禬终当徇士民。天道岂云难感格，人心无过定恭寅。新诗见宠非吾事，霖雨须还岩筑人。
和傅监仓祷雨
作者：陈宓
朝代：宋

五月秧针尚未匀，忍看沟底欲生尘。
祷祈已久劳州邑，禳禬终当狥士民。
天道岂云难感格，人心无过定恭寅。
新诗见宠非吾事，霖雨须还岩筑人。
和刘制干潜夫
作者：陈宓
朝代：宋

制阃宣劳已再朞，胸中方寸了无私。
谁言今日平齐策，不似当年代蔡时。
马上陈琳能草檄，幕中韩愈更长诗。
休嫌衡岳官曹冷，文士何尝繫职司。
和刘制干潜夫
作者：陈宓
朝代：宋

制阃宣劳已再期，胸中方寸了无私。谁言今日平齐策，不似当年代蔡时。马上陈琳能草檄，幕中韩愈更长诗。休嫌衡岳官曹冷，文士何尝系职司。
和刘学录韵
作者：陈宓
朝代：宋

簪组虚加病倦身，暮年始羡葛天民。门前幸有田堪治，旋买渔舠学放纶。壶公千载嶙峋面，今日开奁满镜春。玉立插□长不老，比之太白更精神。两堤已著金丝缕，平岸行看翠羽茵。春昼渐长无一事，舣舟日日待诗人。
和刘学录韵·其一
作者：陈宓
朝代：宋
体裁：七言绝句

簪组虚加病倦身，暮年始羡葛天民。门前幸有田堪治，旋买渔舠学放纶。
和刘学录韵·其三
作者：陈宓
朝代：宋

两堤已着金丝缕，平岸行看翠羽茵。
春昼渐长无一事，舣舟日日待诗人。
和刘学录韵·其三
作者：陈宓
朝代：宋

两堤已著金丝缕，平岸行看翠羽茵。春昼渐长无一事，舣舟日日待诗人。
和刘学录韵·其二
作者：陈宓
朝代：宋
体裁：七言绝句

壶公千载嶙峋面，今日开奁满镜春。玉立插□长不老，比之太白更精神。
和卓省元韵
作者：陈宓
朝代：宋
体裁：七言律诗

六十堂堂一讲师，平生矻矻鬓成丝。紫阳道坦行来熟，洛水源深向上窥。身岂匏瓜常不食，味耽昌歜有同谁。旁人莫笑饥肠苦，回颊甘香胜似饴。
和周宰书林
作者：陈宓
朝代：宋
体裁：七言绝句

霏微三日雨如秋，膏泽东南数百州。万物油然生意足，不知还解报君不。
和喻景山
作者：陈宓
朝代：宋
体裁：七言绝句

一榻无尘便觉凉，半生场屋鬓将黄。而今已办还山计，对卷烧香爱日长。
和喻景山赋梅韵
作者：陈宓
朝代：宋

质白偏能照玉船，体轻终爱舞蹁跹。
眼前欲赋半妆额，梦裏须携五色掾。
愁对素蟾寒寂寞，故烧红蜡暖清娟。
寄声青女休相妬，不学海棠酣夜眠。
和喻景山赋梅韵
作者：陈宓
朝代：宋

质白偏能照玉船，体轻终爱舞蹁跹。眼前欲赋半妆额，梦里须携五色椽。愁对素蟾寒寂寞，故烧红蜡暖清娟。寄声青女休相妒，不学海棠酣夜眠。
和天台戴复古韵
作者：陈宓
朝代：宋

半生胸次著嵯峨，到得庐山鬓欲皤。列岫但蒙排闼入，一壶未许扣舷歌。清风六月犹嫌剩，明月三秋不厌多。拟向清朝新白鹿，结茅深处傍松坡。
和天台戴復古韵
作者：陈宓
朝代：宋

半生胸次着嵯峨，到得庐山鬓欲皤。
列岫但蒙排闼入，一壶未许扣舷歌。
清风六月犹嫌剩，明月三秋不厌多。
拟向清朝新白鹿，结茅深处傍松坡。
和寄喻景山
作者：陈宓
朝代：宋

朱门到老几人还，赢得阶庭着藓班。
曾似高人无俗累，解将碧巘照朱颜。
趣超今古沉酣外，句入云烟缥缈间。
白首纷纷自名利，天公最惜是清闲。
和寄喻景山
作者：陈宓
朝代：宋

朱门到老几人还，赢得阶庭著藓班。曾似高人无俗累，解将碧巘照朱颜。趣超今古沉酣外，句入云烟缥缈间。白首纷纷自名利，天公最惜是清闲。
和崇安壁间
作者：陈宓
朝代：宋

人人尽道为贫驱，出不高车食不鱼。陋巷最贫谁氏子，藜羹瀹饭味诗书。小阁峥嵘山四傍，清溪来作九霞觞。我来细酌看山色，山色长佳为不忙。
和崇安壁间·其一
作者：陈宓
朝代：宋
体裁：七言绝句

人人尽道为贫驱，出不高车食不鱼。陋巷最贫谁氏子，藜羹瀹饭味诗书。
和崇安壁间·其二
作者：陈宓
朝代：宋
体裁：七言绝句

小阁峥嵘山四傍，清溪来作九霞觞。我来细酌看山色，山色长佳为不忙。
和度支兄咏竹
作者：陈宓
朝代：宋

园竹今逾盛，壶山与逊青。
锦綳千稚子，雷甲万夫丁。
声入秋风远，凉生午日亭。
栽培从此力，雨露正霑零。
和度支兄咏竹
作者：陈宓
朝代：宋

园竹今逾盛，壶山与逊青。锦绷千稚子，雷甲万夫丁。声入秋风远，凉生午日亭。栽培从此力，雨露正沾零。
和徐绍奕
作者：陈宓
朝代：宋

将军承天宠，建此油幢碧。喑呜指顾间，匈奴期伏锧。堂堂帷幄算，暨暨貔貅力。填填画鼓鸣，烁烁红旗植。风高战场古，万里快驱轹。轩昂国士知，痛愤平城厄。兵求结发战，马作腾槽踯。英声陵鬼方，义气殚禹迹。书驰羽檄忙，阵布鱼丽戢。漫天尘雾黄，照夜戈鋋白。羌胡那敢斗，枕籍多于箦。骈颈亟卖降，析骸仍乞食。君文比武事，雄伟世共识。顾我敢言勇，殆类殿奔策。它年后从车，万一效寸尺。声名蛮貊间，难避江湖僻。冥心进取地，高节空介特。囊锥不可隐，颖脱在朝夕。丽词工锦绣，妙语珍渠珀。何时驱俗氛，相会不旬隔。
和徐绍奕
作者：陈宓
朝代：宋

将军承天宠，建此油幢碧。
喑呜指顾间，匈奴期伏锧。
堂堂帷幄算，暨暨貔貅力。
填填画鼓鸣，烁烁红旗植。
风高战场古，万里快驱轹。
轩昂国士知，痛愤平城厄。
兵求结髮战，马作腾槽踯。
英声陵鬼方，义气殚禹迹。
书驰羽檄忙，阵布鱼丽戢。
漫天尘雾黄，照夜戈鋋白。
羌胡那敢斗，枕籍多于箦。
骈颈亟卖降，析骸仍乞食。
君文比武事，雄伟世共识。
顾我敢言勇，殆类殿奔策。
它年后从车，万一效寸尺。
声名蛮貊间，难避江湖僻。
冥心进取地，高节空介特。
囊锥不可隠，颖脱在朝夕。
丽词工锦绣，妙语珍渠珀。
何时驱俗氛，相会不旬隔。
和徐绍奕昭君图
作者：陈宓
朝代：宋

汉家无计饵单于，掖庭为出千金姝。
秀色妍姿玉不如，天子一见先嗟吁。
三千粉黛尔殊绝，谋身独拙何蠢愚。
梨花带雨辞殿隅，遗恨画工犹可诛。
世人重色多欷歔，不思婉娈同戈殳。
君王蚤识应耽娱，皇天为遣投穹庐。
乃知汉计自不疎，画工忧国非姦谀。
君不见后世佳人号太真，坐令九鼎污胡尘。
当时早解挥妖丽，长作开元一圣君。
和徐绍奕昭君图
作者：陈宓
朝代：宋

汉家无计饵单于，掖庭为出千金姝。秀色妍姿玉不如，天子一见先嗟吁。三千粉黛尔殊绝，谋身独拙何蠢愚。梨花带雨辞殿隅，遗恨画工犹可诛。世人重色多欷歔，不思婉娈同戈殳。君王蚤识应耽娱，皇天为遣投穹庐。乃知汉计自不疏，画工忧国非奸谀。君不见后世佳人号太真，坐令九鼎污胡尘。当时早解挥妖丽，长作开元一圣君。
和方丞
作者：陈宓
朝代：宋

人物方今正眇然，哦松依旧志逾坚。宁为鸡口羞牛后，孔圣从来耻孰鞭。平生笔健足神奇，况复高怀与古期。台阁风流今贰令，不妨时出解颐诗。夜投官舍鼓逢逢，雨急风喧梦作江。怪得萧然世俗虑，主人高致在轩窗。
和方丞·其一
作者：陈宓
朝代：宋

人物方今正眇然，哦松依旧志逾坚。
宁为鷄口羞牛后，孔圣从来耻孰鞭。
和方丞·其一
作者：陈宓
朝代：宋

人物方今正眇然，哦松依旧志逾坚。宁为鸡口羞牛后，孔圣从来耻孰鞭。
和方丞·其三
作者：陈宓
朝代：宋
体裁：七言绝句

夜投官舍鼓逢逢，雨急风喧梦作江。怪得萧然世俗虑，主人高致在轩窗。
和方丞·其二
作者：陈宓
朝代：宋

平生笔健足神奇，况复高怀与古期。台阁风流今贰令，不妨时出解颐诗。
和方丞·其二
作者：陈宓
朝代：宋

平生笔健足神奇，况復高怀与古期。
台阁风流今贰令，不妨时出解颐诗。
和方丞咏梅
作者：陈宓
朝代：宋

从来天道尚栽培，妙手仍能顷刻开。万壑千崖收腊去，三花两蕊唤春回。松筠早结同心友，桃李真堪后乘陪。调鼎工夫在朝夕，如何方向此中栽。
和方丞咏梅
作者：陈宓
朝代：宋

从来天道尚栽培，妙手仍能顷刻开。
万壑千崖收腊去，三花两蘂唤春回。
松筠早结同心友，桃李真堪后乘陪。
调鼎工夫在朝夕，如何方向此中栽。
和方宗教鼓山韵
作者：陈宓
朝代：宋

胸次崔嵬绝点埃，山光玉色两佳哉。官闲却得身栖宿，岩迥惟闻鹤去来。定处华鲸催石磬，眼前茗碗伴炉灰。高情一出樊笼外，逸驾飘飘未拟回。盖世功名不染埃，清时尝见赋康哉。灵源已作千年观，圣相仍曾一日来。补练元功天上石，燮调和气琯中灰。崖间尝有数行墨，留与游人抵暮回。
和方宗教鼓山韵·其一
作者：陈宓
朝代：宋
体裁：七言律诗

胸次崔嵬绝点埃，山光玉色两佳哉。官闲却得身栖宿，岩迥惟闻鹤去来。定处华鲸催石磬，眼前茗碗伴炉灰。高情一出樊笼外，逸驾飘飘未拟回。
和方宗教鼓山韵·其二
作者：陈宓
朝代：宋

盖世功名不染埃，清时尝见赋康哉。灵源已作千年观，圣相仍曾一日来。补练元功天上石，燮调和气琯中灰。崖间尝有数行墨，留与游人抵暮回。
和方宗教鼓山韵·其二
作者：陈宓
朝代：宋

盖世功名不染埃，清时尝见赋康哉。
灵源已作千年观，圣相仍曾一日来。
补练元功天上石，燮调和气管中灰。
崖间尝有数行墨，留与游人抵暮回。
和方机宜
作者：陈宓
朝代：宋

侵晓同穿紫翠寒，轻云随步去仍还。谁言滨海无多地，著得擎天有底山。空阔望中愁目短，险巇历尽觉心顽。石田樵汲真堪絬，岂惜疏茅结一间。绝顶樵翁总是仙，花红草绿自年年。琼楼玉宇成虚诞，盘石长松足醉眠。小窦偏能施雨泽，深崖常恐出云烟。游人合作宿山计，家在孤城返照边。
和方机宜·其一
作者：陈宓
朝代：宋

侵晓同穿紫翠寒，轻云随步去仍还。
谁言滨海无多地，着得擎天有底山。
空阔望中愁目短，险巇历尽觉心顽。
石田樵汲真堪絬，岂惜疎茅结一间。
和方机宜·其一
作者：陈宓
朝代：宋

侵晓同穿紫翠寒，轻云随步去仍还。谁言滨海无多地，著得擎天有底山。空阔望中愁目短，险巇历尽觉心顽。石田樵汲真堪絬，岂惜疏茅结一间。
和方机宜·其二
作者：陈宓
朝代：宋
体裁：七言律诗

绝顶樵翁总是仙，花红草绿自年年。琼楼玉宇成虚诞，盘石长松足醉眠。小窦偏能施雨泽，深崖常恐出云烟。游人合作宿山计，家在孤城返照边。
和方漕孚若游瀑布
作者：陈宓
朝代：宋

一派能令玉作山，千年那复更愁乾。初疑云阵漏寒月，乍似鸥群趁急湍。领客适当晴正好，结亭偏惬暑来看。知君欲奉潘舆乐，千乘何如此地安。
和方漕孚若游瀑布
作者：陈宓
朝代：宋

一派能令玉作山，千年那復更愁干。
初疑云阵漏寒月，乍似鸥群趁急湍。
领客适当晴正好，结亭偏惬暑来看。
知君欲奉潘舆乐，千乘何如此地安。
和晦庵壁间韵
作者：陈宓
朝代：宋

着壁骊珠五月寒，行人到此泣阑干。
亭前好景慵回首，恐跨征鞍不得看。
和晦庵壁间韵
作者：陈宓
朝代：宋

著壁骊珠五月寒，行人到此泣阑干。亭前好景慵回首，恐跨征鞍不得看。
和李艮翁延平山泉韵
作者：陈宓
朝代：宋

忆在延平郡，疑观夔府泉。分为万家泽，来自九天边。派别知何日，源深不计年。千筒如比栉，叠节似联鞭。劲健山难遏，纤微砭可穿。驶于河并注，捷剧箭初传。玉漏长点滴，鲛珠任碎圆。雨时冲雁断，晴罢复鸡连。融夜春冰泮，清甘晓露涓。藤萝频助固，瓜瓞莫形绵。溅地花长润，飞空日倍鲜。用虽供甑爨，性本带云烟。留暑疑无地，为霖绰有天。沫飘飞絮擘，声动佩环联。势类虹垂汉，人誇瀑挂川。笛从王晋弄，笙是女娲编。蛇青仍夭娇，虬白更蜿蜒。解涤酆城气，攻参广教禅。喧令卧转稳，静觉坐能圣。松阁晨嚣寂，书窗夜听专。流觞情倍适，瀹茗味尤便。未饮襟先洁，将吟笔娄湔。一丝抽沼面，十仞激崖颠。旱日闻偏误，秋霄思易悬。旧守谩多事，题诗绝少缘。无功糜国廪，蔑效在民廛。有客多才思，心清契涧湲。长篇极模写，累日慰餐眠。岂直供三复，仍将写七弦。唱妍酬匪丽，缄寄兴悠然。
和李艮翁延平山泉韵
作者：陈宓
朝代：宋

忆在延平郡，疑观夔府泉。
分为万家泽，来自九天边。
派别知何日，源深不计年。
千筒如比栉，迭节似联鞭。
劲健山难遏，纤微砭可穿。
驶于河并注，捷剧箭初传。
玉漏长点滴，鲛珠任碎圆。
雨时衝鴈断，晴罢復鸡连。
融夜春冰泮，清甘晓露涓。
藤萝频助固，瓜瓞莫形绵。
溅地花长润，飞空日倍鲜。
用虽供甑爨，性本带云烟。
留暑疑无地，为霖绰有天。
沫飘飞絮擘，声动佩环联。
势类虹垂汉，人夸瀑挂川。
笛从王晋弄，笙是女娲编。
蛇青仍夭娇，虬白更蜿蜒。
解涤酆城气，攻参广教禅。
喧令卧转稳，静觉坐能圣。
松阁晨嚣寂，书窗夜听专。
流觞情倍适，瀹茗味尤便。
未饮襟先洁，将吟笔娄湔。
一丝抽沼面，十仞激崖颠。
旱日闻偏误，秋霄思易悬。
旧守谩多事，题诗绝少缘。
无功糜国廪，蔑效在民廛。
有客多才思，心清契涧湲。
长篇极模写，累日慰餐眠。
岂直供三復，仍将写七絃。
唱妍酬匪丽，缄寄兴悠然。
和杨县尉五首
作者：陈宓
朝代：宋

作者去千载，心事如相期。嗟我苦生晚，昼想夜梦之。杨君妙古学，挥毫满乌丝。今人有如此，可不结新知。昧者不自觉，役役尘土中。丈夫意有在，肯与儿辈同。毫锥可济世，不论汗马功。得君起予句，使我铭诸胸。后生若无闻，诸老久矣衰。西蜀惜子云，南闽见孙枝。文章擅妍丽，草木春葳蕤。从君授真诀，恐我无仙姿。君诗企风雅，圣处同天工。笔阵有前敌，一战可勒功。夜光谢牛斗，耿耿崔嵬凶。肯顾马千驷，甘心因诗穷。下帷抱遗经，比邻窥半面。万里上鹏程，九秋骞鹗荐。君乎真可人，我实未几见。请为金石交，功名期铁研。
和杨县尉五首·其一
作者：陈宓
朝代：宋
体裁：古风

作者去千载，心事如相期。嗟我苦生晚，昼想夜梦之。杨君妙古学，挥毫满乌丝。今人有如此，可不结新知。
和杨县尉五首·其三
作者：陈宓
朝代：宋
体裁：古风

后生若无闻，诸老久矣衰。西蜀惜子云，南闽见孙枝。文章擅妍丽，草木春葳蕤。从君授真诀，恐我无仙姿。
和杨县尉五首·其二
作者：陈宓
朝代：宋
体裁：古风

昧者不自觉，役役尘土中。丈夫意有在，肯与儿辈同。毫锥可济世，不论汗马功。得君起予句，使我铭诸胸。
和杨县尉五首·其五
作者：陈宓
朝代：宋
体裁：古风

下帷抱遗经，比邻窥半面。万里上鹏程，九秋骞鹗荐。君乎真可人，我实未几见。请为金石交，功名期铁研。
和杨县尉五首·其四
作者：陈宓
朝代：宋
体裁：古风

君诗企风雅，圣处同天工。笔阵有前敌，一战可勒功。夜光谢牛斗，耿耿崔嵬凶。肯顾马千驷，甘心因诗穷。
和杨秋止酒韵
作者：陈宓
朝代：宋

快意诚甘疢，折肱知妙方。
饭余书可读，茗过味偏长。
南浦烟云密，东皋耒耜忙。
青春深几许，明日又流觞。
和杨秋止酒韵
作者：陈宓
朝代：宋

快意诚甘疢，折肱知妙方。饭馀书可读，茗过味偏长。南浦烟云密，东皋耒耜忙。青春深几许，明日又流觞。
和林堂长及林教龙门三滩之什
作者：陈宓
朝代：宋

渴绝河流几万年，如何枵腹卧大湫。
挟风长使天难暑，嘘气能令岁有秋。
倦客拟将陪杖屦，高村赢得擅林丘。
平生不为鲈鱼鲙，笑看儿童理钓鈎。
和林堂长及林教龙门三滩之什
作者：陈宓
朝代：宋

渴绝河流几万年，如何枵腹卧大湫。挟风长使天难暑，嘘气能令岁有秋。倦客拟将陪杖屦，高村赢得擅林丘。平生不为鲈鱼鲙，笑看儿童理钓钩。
和林堂长第一溪山韵
作者：陈宓
朝代：宋
体裁：七言律诗

伊谁排比此溪山，祇与高人倚徙看。不是三秋足风露，从来六月亦清寒。双锋未用平残虏，巨刃先将剸险滩。我亦形容最佳处，崔诗在上句成难。
和林堂长韵
作者：陈宓
朝代：宋

近学陶公小辟窗，境闲地迥壮心降。临阶曲水清堪照，隔槛奇峰勇莫扛。静对每嗟人尚独，清标长想玉难双。新诗忽自龙门坠，纸上波涛更击撞。山斋尽日激清湍，未许人间俗客看。捣药暇时来舞鹤，诵书声里答鸣鸾。千年正统源流远，三圣遗书简牍残。顾我何年陪讲席，未应剑水旧盟寒。
和林堂长韵·其一
作者：陈宓
朝代：宋

近学陶公小辟窗，境闲地迥壮心降。临阶曲水清堪照，隔槛奇峰勇莫扛。静对每嗟人尚独，清标长想玉难双。新诗忽自龙门坠，纸上波涛更击撞。
和林堂长韵·其一
作者：陈宓
朝代：宋

近学陶公小闢窗，境闲地迥壮心降。
临阶曲水清堪照，隔槛奇峰勇莫扛。
静对每嗟人尚独，清标长想玉难双。
新诗忽自龙门坠，纸上波涛更击撞。
和林堂长韵·其二
作者：陈宓
朝代：宋

山斋尽日激清湍，未许人间俗客看。
捣药暇时来舞鹤，诵书声裏答鸣鸾。
千年正统源流远，三圣遗书简牍残。
顾我何年陪讲席，未应剑水旧盟寒。
和林堂长韵·其二
作者：陈宓
朝代：宋

山斋尽日激清湍，未许人间俗客看。捣药暇时来舞鹤，诵书声里答鸣鸾。千年正统源流远，三圣遗书简牍残。顾我何年陪讲席，未应剑水旧盟寒。
和枢上人评诗
作者：陈宓
朝代：宋

赠我古锦囊，诗卷若笋束。
吟头久不掉，邂逅适我欲。
刺眼讶龙蛇，远意追鸿鹄。
陋语固自媿，高词敢虚辱。
大雅久矣亡，三嘆对遗牍。
不有靖节篇，何以悦我目。
谪仙句无敌，有口不食粟。
遂令后世儒，拳拳仰高躅。
杜陵到圣处，正始顿牵復。
挥毫动风雨，咳唾惊流俗。
其余闹鼃蚓，谁屑与类族。
亡国悦郑音，俚耳习胡曲。
勃兴出韩柳，一洗陋学独。
变化云在天，鲜妍锦来蜀。
骅骝就夷路，造父为之仆。
方扬秋月辉，忽散春花馥。
洪钧运不停，常窘苦见逐。
我宋得欧苏，妙语起山谷。
后山又角立，作者復陆续。
流派自天河，巨浪翻平陆。
和风扇寰宇，絃诵兴庠塾。
搏虎寝其皮，屠龙食其肉。
掷简海蜃浮，举手天浆掬。
会当三月初，论文约吾属。
引杯送残红，分坐占新绿。
笑语剧鹅鴈，酬倡交金玉。
庶呈待聘珍，无以藏诸椟。
和枢上人评诗
作者：陈宓
朝代：宋

赠我古锦囊，诗卷若笋束。吟头久不掉，邂逅适我欲。刺眼讶龙蛇，远意追鸿鹄。陋语固自愧，高词敢虚辱。大雅久矣亡，三叹对遗牍。不有靖节篇，何以悦我目。谪仙句无敌，有口不食粟。遂令后世儒，拳拳仰高躅。杜陵到圣处，正始顿牵复。挥毫动风雨，咳唾惊流俗。其馀闹蛙蚓，谁屑与类族。亡国悦郑音，俚耳习胡曲。勃兴出韩柳，一洗陋学独。变化云在天，鲜妍锦来蜀。骅骝就夷路，造父为之仆。方扬秋月辉，忽散春花馥。洪钧运不停，常窘苦见逐。我宋得欧苏，妙语起山谷。后山又角立，作者复陆续。流派自天河，巨浪翻平陆。和风扇寰宇，弦诵兴庠塾。搏虎寝其皮，屠龙食其肉。掷简海蜃浮，举手天浆掬。会当三月初，论文约吾属。引杯送残红，分坐占新绿。笑语剧鹅雁，酬倡交金玉。庶呈待聘珍，无以藏诸椟。
和枢上人韵
作者：陈宓
朝代：宋
体裁：七言律诗

禅心独理灯无尽，曲论怀私物不齐。拱木已严千岁冢，狂澜难决万金堤。古今蔽显神功相，天地韬藏裕眼迷。会看清风明月夕，云间端有鹤来栖。
和柯东海梅花之什
作者：陈宓
朝代：宋

谁将铅粉比清真，天赋殊姿秀色匀。
祇许谪仙为酒友，应呼卫玠作尘人。
悬灯不减秋冬雪，入盏先浮隔岁春。
堪笑古今同一白，诗人吟着总凝神。
和柯东海梅花之什
作者：陈宓
朝代：宋

谁将铅粉比清真，天赋殊姿秀色匀。祇许谪仙为酒友，应呼卫玠作尘人。悬灯不减秋冬雪，入盏先浮隔岁春。堪笑古今同一白，诗人吟著总凝神。
和柯东海游安溪清水岩韵
作者：陈宓
朝代：宋

飞溜无时断，行云一日停。
半年嗟苦雨，三度扣禅扃。
岩岫方从认，松篁恰得醒。
草花多掩敛，岸竹半伶俜。
舟子应频唤，山农讶屡经。
溅衣黄土重，侵屦碧泉冷。
溪合高低白，林迷上下青。
乍褰绵作障，重展玉为屏。
古佛灵如在，微官德岂馨。
心悬炷香案，容肃换衣亭。
晚照催归骑，清风惜暑櫺。
凭高闲一顾，人世是浮萍。
和柯东海游安溪清水岩韵
作者：陈宓
朝代：宋

飞溜无时断，行云一日停。半年嗟苦雨，三度扣禅扃。岩岫方从认，松篁恰得醒。草花多掩敛，岸竹半伶俜。舟子应频唤，山农讶屡经。溅衣黄土重，侵屦碧泉泠。溪合高低白，林迷上下青。乍褰绵作障，重展玉为屏。古佛灵如在，微官德岂馨。心悬炷香案，容肃换衣亭。晚照催归骑，清风惜暑棂。凭高闲一顾，人世是浮萍。
和柯东海潘瓜山游南园韵
作者：陈宓
朝代：宋
体裁：七言律诗

下帷窥圃事多违，到得南园已夕晖。松竹不忙无世态，柳梅相逐见天机。仆便萧散朝犹睡，鹤惯羁孤晚自归。如此得闲堪自适，底须危处始知几。
和柯东海趣归韵
作者：陈宓
朝代：宋

尘土三年事一官，归心如马脱鞿鞍。莫嫌头发半斑白，留得双眸看岁寒。
和柯东海趣归韵
作者：陈宓
朝代：宋

尘土三年事一官，归心如马脱鞿鞍。
莫嫌头髮半斑白，留得双眸看岁寒。
和泉州施通判
作者：陈宓
朝代：宋

君侯来佐刺桐乡，小试聊看主贡场。新辟千间欢万士，尽医百蠹处奇方。清源古郡多堪纪，识远才雄有几人。片善可为垂后训，搜罗诗景一时新。物性由来易变迁，精金百鍊始知坚。相逢即别无佳语，有负慇勤见赠篇。纸帐无风纸被温，何殊锦段与绵屯。若知睡里真滋味，组丽由来不足论。
和泉州施通判·其一
作者：陈宓
朝代：宋

君侯来佐刺桐乡，小试聊看主贡场。新辟千间欢万士，尽医百蠹处奇方。
和泉州施通判·其一
作者：陈宓
朝代：宋

君侯来佐刺桐乡，小试聊看主贡场。
新闢千间欢万士，尽医百蠹处奇方。
和泉州施通判·其三
作者：陈宓
朝代：宋

物性由来易变迁，精金百炼始知坚。
相逢即别无佳语，有负慇懃见赠篇。
和泉州施通判·其三
作者：陈宓
朝代：宋

物性由来易变迁，精金百鍊始知坚。相逢即别无佳语，有负慇勤见赠篇。
和泉州施通判·其二
作者：陈宓
朝代：宋
体裁：七言绝句

清源古郡多堪纪，识远才雄有几人。片善可为垂后训，搜罗诗景一时新。
和泉州施通判·其四
作者：陈宓
朝代：宋

纸帐无风纸被温，何殊锦段与绵屯。
若知睡裏真滋味，组丽由来不足论。
和泉州施通判·其四
作者：陈宓
朝代：宋

纸帐无风纸被温，何殊锦段与绵屯。若知睡里真滋味，组丽由来不足论。
和潘丈四子诗韵
作者：陈宓
朝代：宋

此心无日不风沂，常恐春随柳絮飞。才觉迷途先独复，便于安危作真归。生来理欲虽殊本，转处危微在一机。同志愿言勤讽咏，莫教古瑟至音希。
和潘丈四子诗韵
作者：陈宓
朝代：宋

此心无日不风沂，常恐春随柳絮飞。
才觉迷途先独復，便于安危作真归。
生来理欲虽殊本，转处危微在一机。
同志愿言勤讽咏，莫教古瑟至音希。
和潘侯觅荔子
作者：陈宓
朝代：宋

中郎厨品在，诗老合先尝。
尘骑将星戴，筠笼柰雨妨。
空遗黄绢句，莫致绛香囊。
此愿何当续，熏风竟一偿。
和潘侯觅荔子
作者：陈宓
朝代：宋

中郎厨品在，诗老合先尝。尘骑将星戴，筠笼柰雨妨。空遗黄绢句，莫致绛香囊。此愿何当续，薰风竟一偿。
和潘瓜山游山韵
作者：陈宓
朝代：宋

直上通天只一门，千寻璧玉荐洼尊。低头直笑海堪挹，举手常惊斗可扪。有月襟怀增洒落，无风衣袂自飞翻。山灵想见开颜笑，日暮游人列炬喧。
和潘瓜山游山韵
作者：陈宓
朝代：宋

直上通天只一门，千寻璧玉荐漥尊。
低头直笑海堪挹，举手常惊斗可扪。
有月襟怀增洒落，无风衣袂自飞翻。
山灵想见开颜笑，日暮游人列炬喧。
和潘舍人
作者：陈宓
朝代：宋
体裁：七言绝句

不能百里马牛风，千日相思一日逢。四月仙舟发漳水，恍然笑语在芙蓉。
和王丞惠酒次韵
作者：陈宓
朝代：宋
体裁：七言绝句

春风出瓮初迎腊，和气烘人欲满堂。多谢分来寿慈母，年年喜得对梅尝。
和王丞迈
作者：陈宓
朝代：宋

宰县殊无补，初心复负书。极知通一艺，苦恨乏三徐。立志期乾健，流年叹月诸。已拚双鬓白，未必古人如。蚤慕登门宠，今欣后乘陪。穷山逢岁晚，佳节看阳来。地煖犹闻桂，冬深未见梅。高斋公事少，暇日足徘徊。
和王丞迈·其一
作者：陈宓
朝代：宋

宰县殊无补，初心复负书。极知通一艺，苦恨乏三徐。立志期乾健，流年叹月诸。已拚双鬓白，未必古人如。
和王丞迈·其一
作者：陈宓
朝代：宋

宰县殊无补，初心復负书。
极知通一艺，苦恨乏三徐。
立志期干健，流年嘆月诸。
已拚双鬓白，未必古人如。
和王丞迈·其二
作者：陈宓
朝代：宋

蚤慕登门宠，今欣后乘陪。
穷山逢岁晚，佳节看阳来。
地暖犹闻桂，冬深未见梅。
高斋公事少，暇日足徘徊。
和王丞迈·其二
作者：陈宓
朝代：宋

蚤慕登门宠，今欣后乘陪。穷山逢岁晚，佳节看阳来。地煖犹闻桂，冬深未见梅。高斋公事少，暇日足徘徊。
和王主簿
作者：陈宓
朝代：宋

水色岚光杳霭间，诗人得句意偏闲。我今收拾胸中去，归赋淮南大小山。为问西来何处船，风餐霜宿更安眠。残灯一点明于月，只傍前洲白鹭边。朅来十日佳眠食，为爱溪山似客清。我亦本无三宿恋，中年可奈故人情。世间真色知何物，肯把溪山换莫愁。拟具小舟乘月下，一尊相属漾寒流。
和王主簿·其一
作者：陈宓
朝代：宋
体裁：七言绝句

水色岚光杳霭间，诗人得句意偏闲。我今收拾胸中去，归赋淮南大小山。
和王主簿·其三
作者：陈宓
朝代：宋
体裁：七言绝句

朅来十日佳眠食，为爱溪山似客清。我亦本无三宿恋，中年可奈故人情。
和王主簿·其二
作者：陈宓
朝代：宋
体裁：七言绝句

为问西来何处船，风餐霜宿更安眠。残灯一点明于月，只傍前洲白鹭边。
和王主簿·其四
作者：陈宓
朝代：宋
体裁：七言绝句

世间真色知何物，肯把溪山换莫愁。拟具小舟乘月下，一尊相属漾寒流。
和王主簿韵
作者：陈宓
朝代：宋

黄叶逐西风，归心与俱起。况复怀美人，相望一溪水。闻名知几年，会面数月耳。如何于其间，四旬还索处。美人志前脩，脂车日千里。平生洁白行，尺璧绝瑕指。持以照寒溪，溪澄疑有滓。飞乌哑哑鸣，未倦投深枝。如何三年仕，束带事鞯羁。丈夫志有在，岂为日再炊。事业不足道，空成楚冠縻。有时屏朱墨，静坐欲无为。不复顾目前，屠沽斗群儿。食焉不能怠，况有尸素讥。风俗幸朴茂，不与骄侈期。抚摩雅无术，一稔适登时。吏议尚见贷，兹怀敢萌欺。一日事必葺，九仞功易隳。垂满得佳友，天怜愚顿姿。
和王主簿韵·其一
作者：陈宓
朝代：宋

黄叶逐西风，归心与俱起。况复怀美人，相望一溪水。闻名知几年，会面数月耳。如何于其间，四旬还索处。美人志前脩，脂车日千里。平生洁白行，尺璧绝瑕指。持以照寒溪，溪澄疑有滓。
和王主簿韵·其一
作者：陈宓
朝代：宋

黄叶逐西风，归心与俱起。
况復怀美人，相望一溪水。
闻名知几年，会面数月耳。
如何于其间，四旬还索处。
美人志前修，脂车日千里。
平生洁白行，尺璧绝瑕指。
持以照寒溪，溪澄疑有滓。
和王主簿韵·其二
作者：陈宓
朝代：宋

飞乌哑哑鸣，未倦投深枝。如何三年仕，束带事鞯羁。丈夫志有在，岂为日再炊。事业不足道，空成楚冠縻。有时屏朱墨，静坐欲无为。不复顾目前，屠沽斗群儿。食焉不能怠，况有尸素讥。风俗幸朴茂，不与骄侈期。抚摩雅无术，一稔适登时。吏议尚见贷，兹怀敢萌欺。一日事必葺，九仞功易隳。垂满得佳友，天怜愚顿姿。
和王主簿韵·其二
作者：陈宓
朝代：宋

飞乌哑哑鸣，未倦投深枝。
如何三年仕，束带事鞯羁。
丈夫志有在，岂为日再炊。
事业不足道，空成楚冠縻。
有时屏朱墨，静坐欲无为。
不復顾目前，屠沽斗群儿。
食焉不能怠，况有尸素讥。
风俗幸朴茂，不与骄侈期。
抚摩雅无术，一稔适登时。
吏议尚见贷，兹怀敢萌欺。
一日事必葺，九仞功易隳。
垂满得佳友，天怜愚顿姿。
和王子贤兄
作者：陈宓
朝代：宋
体裁：七言绝句

芒鞋未办足先轻，拟踏白云深处行。何日痴儿了公事，却将泉石课诗程。
和白居易西亭诗韵
作者：陈宓
朝代：宋
体裁：七言绝句

不是清高辞好爵，都缘衰病乞闲身。年来印历依然在，批上东湖第五春。
和翁子雅
作者：陈宓
朝代：宋

函丈论文仆屡更，夜深相对眼偏青。曾无取次人敲户，祇有慇勤月到庭。
和翁子雅
作者：陈宓
朝代：宋

函丈论文仆屡更，夜深相对眼偏青。
曾无取次人敲户，祇有慇懃月到庭。
和翁子雅
作者：陈宓
朝代：宋
体裁：七言律诗

积中顺和发英华，咳唾珠玑擅百家。圆似广场驰小弹，熟于夷路驾轻车。绮词新濯蜀江锦，险韵难追河汉槎。怪见春归不游赏，由来笔下有奇葩。
和胡仲方留题清果寺壁
作者：陈宓
朝代：宋
体裁：七言绝句

盏斝已残休惜别，功名未就正堪愁。野梅风味关人意，独占群花最上头。
和范省元
作者：陈宓
朝代：宋
体裁：七言律诗

太守方将畎亩行，先烦乡彦探春耕。人登高岭如梯峻，雨足深川作掌平。发廪正须凭义举，蠲租已觉负仁声。要知贫富乘除理，施尽囷仓却解盈。
和范茂才
作者：陈宓
朝代：宋
体裁：七言律诗

小小平栏容易攀，栏边杨柳又成班。是非荣辱不到地，南北东西都见山。但解心宽长有趣，不因境胜始能闲。从今与子安心诀，外物由来总不关。
和许月湖上元游东禅
作者：陈宓
朝代：宋
体裁：五言律诗

寺迥伦无事，山幽剩得春。天机元不断，岁律自成新。禅定才朝暮，劳生几屈伸。诗成人未散，月得染庭筠。
和许月湖游鼓山
作者：陈宓
朝代：宋
体裁：古风

伐坐尘坌中，秋汗正浃背。闻君游鼓山，骑马破烟霭。不向晓中看，安得识眉黛。飘然出樊笼，始觉此身大。登高望四远，何物非砺带。行窥灵源洞，往往众仙会。青山为佳人，分外作幽态。而我俗缘重，不到清凉界。新诗时一吟，忽在千岩外。
和赞府赵师洪韵
作者：陈宓
朝代：宋

明珠颗颗映寒骊，六月清风满袖知。
只觉衰容增老愧，空烦妙语为嘘吹。
三年刻楮成何事，一日哦松乘得诗。
从此年丰公事少，夕阳桥上赋涟漪。
和赞府赵师洪韵
作者：陈宓
朝代：宋

明珠颗颗映寒骊，六月清风满袖知。
祇觉衰容增老媿，空烦妙语为嘘吹。
三年刻楮成何事，一日哦松剩得诗。
从此年丰公事少，夕阳桥上赋涟漪。
和赞府赵师洪韵
作者：陈宓
朝代：宋

明珠颗颗映寒骊，六月清风满袖知。祇觉衰容增老愧，空烦妙语为嘘吹。三年刻楮成何事，一日哦松剩得诗。从此年丰公事少，夕阳桥上赋涟漪。
和赵仲白
作者：陈宓
朝代：宋

不踏人间桃李场，要看梅蘤带严霜。敷成妙赋飘飘意，吐出新诗字字香。爽致青山期取友，高情春昼与俱长。苏黄不作希佳士，被褐怀珠夺月光。寤寐曹刘不解忘，双眸烱烱月中霜。高吟出轴茧丝富，雅思萦春柳絮香。后进推排唯我拙，前人准拟觉君长。祇今天下多名士，深谢新篇掷夜光。
和赵仲白·其一
作者：陈宓
朝代：宋
体裁：七言律诗

不踏人间桃李场，要看梅蘤带严霜。敷成妙赋飘飘意，吐出新诗字字香。爽致青山期取友，高情春昼与俱长。苏黄不作希佳士，被褐怀珠夺月光。
和赵仲白·其二
作者：陈宓
朝代：宋
体裁：七言律诗

寤寐曹刘不解忘，双眸烱烱月中霜。高吟出轴茧丝富，雅思萦春柳絮香。后进推排唯我拙，前人准拟觉君长。祇今天下多名士，深谢新篇掷夜光。
和郑潜夫游山韵
作者：陈宓
朝代：宋

千仞巑岏本自平，只应苍步欠徐行。回崖净拭连城璧，廉石高罗武库兵。风易生云常澒洞，泉能作雨转甘清。重游须待九秋后，已约猿猱管送迎。
和郑潜夫游山韵
作者：陈宓
朝代：宋

千仞巑岏本自平，只应苍步欠徐行。
回崖凈拭连城璧，廉石高罗武库兵。
风易生云常澒洞，泉能作雨转甘清。
重游须待九秋后，已约猿猱管送迎。
和郑知县游山韵
作者：陈宓
朝代：宋

至乐山行未易加，不应疾走便堪夸。
清秋莫负重来约，世事从教似掀沙。
和郑知县游山韵
作者：陈宓
朝代：宋

至乐山行未易加，不应疾走便堪誇。清秋莫负重来约，世事从教似掀沙。
和郑自正长官
作者：陈宓
朝代：宋

读书尚友古人贤，一日逢君胜一年。可叹常时成独学，喜于今日得师传。身居吏鞅供尘底，心在风云沂水边。虽有溪山供一笑，不容忙里寄诗篇。
和郑自正长官
作者：陈宓
朝代：宋

读书尚友古人贤，一日逢君胜一年。
可嘆常时成独学，喜于今日得师传。
身居吏鞅供尘底，心在风云沂水边。
虽有溪山供一笑，不容忙裏寄诗篇。
和陈中行校书
作者：陈宓
朝代：宋

老梅抱奇姿，寂寞山之阳。
风月已为友，云水环其乡。
蜂蝶不能到，林深自扬扬。
萧疎谢公墅，淡静午桥庄。
门前有游子，跨马服牛箱。
衝衝自朋往，衮衮不可量。
谁趋雪霜地，竞媚桃李场。
唯夸颜色好，岂寤道德凉。
伟此岁寒植，千载有耿光。
罙高万物表，耻并群花芳。
刚肠逾铁石，劲气侵颜行。
况有至佳实，未熟世已望。
负以黄金鼎，登之白玉堂。
调胹谐众口，隽永讵可忘。
致君高舜禹，美俗归轩唐。
药石神圣主，岂但尉黔苍。
功名满蛮貊，誉处还括囊。
终始不少玷，圭璋更颙昂。
我实爱君厚，祷颂无以将。
所愿进退节，皋夔与疏杨。
遂使见慕徒，夙志惬以偿。
翩翩赠行诗，满袖鸣玕琅。
词翰两清绝，山阴咏壶觞。
么微顾曷称，皦皦在中肠。
持用娱霸旅，籍手拜含香。
和陈中行校书
作者：陈宓
朝代：宋

老梅抱奇姿，寂寞山之阳。风月已为友，云水环其乡。蜂蝶不能到，林深自扬扬。萧疏谢公墅，淡静午桥庄。门前有游子，跨马服牛箱。冲冲自朋往，衮衮不可量。谁趋雪霜地，竞媚桃李场。唯誇颜色好，岂寤道德凉。伟此岁寒植，千载有耿光。罙高万物表，耻并群花芳。刚肠逾铁石，劲气侵颜行。况有至佳实，未熟世已望。负以黄金鼎，登之白玉堂。调胹谐众口，隽永讵可忘。致君高舜禹，美俗归轩唐。药石神圣主，岂但尉黔苍。功名满蛮貊，誉处还括囊。终始不少玷，圭璋更颙昂。我实爱君厚，祷颂无以将。所愿进退节，皋夔与疏杨。遂使见慕徒，夙志惬以偿。翩翩赠行诗，满袖鸣玕琅。词翰两清绝，山阴咏壶觞。么微顾曷称，皦皦在中肠。持用娱霸旅，籍手拜含香。
和陈教
作者：陈宓
朝代：宋

昔我壬子岁，辞家莆山阳。
迎妇丞相府，调官君子乡。
于时公声名，岂独梁楚扬。
闻者尽兴起，见者斋以庄。
英华发经笥，土苴遗巾箱。
虎蔚管庸见，海鉅蠡可量。
伏波少已勇，捷出翰墨场。
遗我明月珠，一见心先凉。
掷地戞清玉，映日开炎光。
春云可比态，百卉羞无芳。
下顾阴何辈，颉颃李杜行。
不知生最晚，磊磊何相望。
文臻韩氏奥，学升夫子堂。
道贯参曾唯，心悟颜斋忘。
所读者何书，诵此虞与唐。
所敬者何物，瞻彼昊与苍。
仁义久已熟，出言如探囊。
又同冲霄鹤，举世避轩昂。
斯文尚何俟，木铎天其将。
六经作黄麻，一赋卑长杨。
厚赐顾曷报，有类相马偿。
但当铭之心，刻佩联琳琅。
区区重此来，得遂举一觞。
洒然如热濯，车轮宽别肠。
归将诧朋友，亲炙道德香。
和陈教
作者：陈宓
朝代：宋

昔我壬子岁，辞家莆山阳。迎妇丞相府，调官君子乡。于时公声名，岂独梁楚扬。闻者尽兴起，见者斋以庄。英华发经笥，土苴遗巾箱。虎蔚管庸见，海钜蠡可量。伏波少已勇，捷出翰墨场。遗我明月珠，一见心先凉。掷地戛清玉，映日开炎光。春云可比态，百卉羞无芳。下顾阴何辈，颉颃李杜行。不知生最晚，磊磊何相望。文臻韩氏奥，学升夫子堂。道贯参曾唯，心悟颜斋忘。所读者何书，诵此虞与唐。所敬者何物，瞻彼昊与苍。仁义久已熟，出言如探囊。又同冲霄鹤，举世避轩昂。斯文尚何俟，木铎天其将。六经作黄麻，一赋卑长杨。厚赐顾曷报，有类相马偿。但当铭之心，刻佩联琳琅。区区重此来，得遂举一觞。洒然如热濯，车轮宽别肠。归将诧朋友，亲炙道德香。
和饶司理
作者：陈宓
朝代：宋

往年曾识老名儒，今日方欣拜履初。
小试不妨三语掾，平生何止五车书。
词源已作泉初注，德性仍知玉不如。
自古活人由小利，会看囹圄着园蔬。
和饶司理
作者：陈宓
朝代：宋

往年曾识老名儒，今日方欣拜履初。小试不妨三语掾，平生何止五车书。词源已作泉初注，德性仍知玉不如。自古活人由小利，会看囹圄著园蔬。
咏荔子
作者：陈宓
朝代：宋

天垂甘露绛绡囊，凝作清冰更有香。偏与荷花妒颜色，不教卢橘见容光。蔡公笔妙曾分品，坡老名高合得尝。最喜不为妃子污，千年风月水云乡。
咏荔子
作者：陈宓
朝代：宋

天垂甘露绛绡囊，凝作清冰更有香。
偏与荷花妬颜色，不教卢橘见容光。
蔡公笔妙曾分品，坡老名高合得尝。
最喜不为妃子污，千年风月水云乡。
喜雨
作者：陈宓
朝代：宋

连日旸乌不敢骄，放教清雨出层霄。
谁言六月无冰雪，丈三余深压画桥。
喜雨
作者：陈宓
朝代：宋

连日旸乌不敢骄，放教清雨出层霄。谁言六月无冰雪，丈三馀深压画桥。
喻景山索诗用石间韵
作者：陈宓
朝代：宋
体裁：五言律诗

交游二十载，恐负壁间名。图籍有真味，林泉无俗情。我方穿短履，君始彯长缨。出处今殊致，同怀山月明。
嘉定戊寅秋同蔡念成诸人游三迭泉泉旧名三级改今名岩间莓苔隠然有字如玉色众皆曰古人留题也即而视之其末有密官二字余皆似字而不可晓他日復往则不復有睹因作诗以纪之
作者：陈宓
朝代：宋
体裁：七言绝句

去城三十蹑云端，特地山灵纵我观。白玉岩边数行字，祇知末后密并官。
嘉定间赠丁寺丞使虏
作者：陈宓
朝代：宋

故宫龙德尚如新，忍使衣冠拜虏尘。
九世旧讐犹有憾，百年中国岂无人。
金缯第一休教遣，伯侄从今莫强亲。
天与此时那可共，堂堂虏使正精神。
嘉定间赠丁寺丞使虏
作者：陈宓
朝代：宋

故宫龙德尚如新，忍使衣冠拜虏尘。九世旧雠犹有憾，百年中国岂无人。金缯第一休教遣，伯侄从今莫强亲。天与此时那可共，堂堂虏使正精神。
四月下旬见黄梅水栀花
作者：陈宓
朝代：宋
体裁：七言绝句

人间桃李漫春风，流水飞埃过眼空。谁信黄梅深院静，水栀如玉映群红。
四月中浣流惠亭见莲
作者：陈宓
朝代：宋

谁言红艳占春多，风雨真成一掷梭。何似水花秋更好，才逢四月已开荷。疾雷不雨卷行云，湖面清风篆玉文。我自得间来卧看，狎人鸥鹭亦成群。
四月中浣流惠亭见莲·其一
作者：陈宓
朝代：宋

谁言红艳占春多，风雨真成一掷梭。何似水花秋更好，才逢四月已开荷。
四月中澣流惠亭见莲·其一
作者：陈宓
朝代：宋

谁言红艷占春多，风雨真成一掷梭。
何似水花秋更好，才逢四月已开荷。
四月中澣流惠亭见莲·其二
作者：陈宓
朝代：宋
体裁：七言绝句

疾雷不雨卷行云，湖面清风篆玉文。我自得间来卧看，狎人鸥鹭亦成群。
回吴信可谢寄唐人诗
作者：陈宓
朝代：宋
体裁：七言绝句

忽传佳句到深林，总是铿金戛玉音。长恨古人今不见，由来今古一般心。
因读鲁论赓潘丈韵
作者：陈宓
朝代：宋

八十年前一笔门，须将旧事与重论。幸承显考箕裘后，全赖宣尼典籍存。道统精微传舜禹，性原善恶辨杨孙。学由践履工夫入，敬义当稽六二坤。
因读鲁论赓潘丈韵
作者：陈宓
朝代：宋

八十年前一笔门，须将旧事与重论。
幸承显考箕裘后，全頼宣尼典籍存。
道统精微传舜禹，性原善恶辨杨孙。
学由践履工夫入，敬义当稽六二坤。
在旅不在家书
作者：陈宓
朝代：宋
体裁：七言绝句

无心览卷谩舒卷，有念盈怀日往来。十日离家劳梦远，一行无字彊颜开。
城山松隠岩
作者：陈宓
朝代：宋
体裁：七言律诗

谷城岩穴似飞来，十里湖光镜面开。夜雨松窗僧榻静，秋风柳岸钓船回。寻幽便扣生云洞，乘兴还登呼月台。每对西湖吟咏处，令人偏忆故山梅。
复堂独坐
作者：陈宓
朝代：宋

漫道清明僎，真成首夏天。南风回础汗，小雨驻炉烟。花柳无心对，诗书隐几眠。杯茶时猛省，事业愧先贤。
大目寺牡丹
作者：陈宓
朝代：宋

行人那得不如狂，谪下仙真衣锦裳。要识洛阳姚魏色，烦君千里到维扬。
大目寺牡丹
作者：陈宓
朝代：宋

行人那得不如狂，谪下僊真衣锦裳。
要识洛阳姚魏色，烦君千里到维扬。
妙寂院访梅
作者：陈宓
朝代：宋

山寒尽日少人知，调鼎风流却在兹。但得此君为益友，不嫌青女妒妍姿。应愁我辈来何晚，岂共春风别有私。不忍折枝飞减玉，留看小雨弄黄时。
妙寂院访梅
作者：陈宓
朝代：宋

山寒尽日少人知，调鼎风流却在兹。
但得此君为益友，不嫌青女妬妍姿。
应愁我辈来何晚，岂共春风别有私。
不忍折枝飞减玉，留看小雨弄黄时。
安溪劝农诗 劝贫富相资 其一
作者：陈宓
朝代：宋
体裁：七言绝句

举债当知济汝穷，取钱须念利难供。富人心要怜贫者，贫者身全仰富翁。
安溪劝农诗 劝贫富相资 其二
作者：陈宓
朝代：宋
体裁：七言绝句

汗颜为令已三年，二税无因放汝钱。但愿人人知务本，他时莫忘劝农篇。
安溪劝农诗·劝孝养
作者：陈宓
朝代：宋
体裁：七言绝句

父母辛勤养汝身，直须五鼎奉双亲。有田若不勤耕稼，菽水犹亏岂是人。
安溪劝农诗·劝息讼
作者：陈宓
朝代：宋

田夫所入最为艰，终岁辛勤不得闲。劝尔小争须隐忍，破家只在片时间。
安溪劝农诗·劝息讼
作者：陈宓
朝代：宋

田夫所入最为艰，终岁辛勤不得闲。
劝尔小争须隠忍，破家只在片时间。
安溪劝农诗·劝种植
作者：陈宓
朝代：宋

是处荒山欲接天，土膏如面草如毡。及时便种松杉子，远计收功只十年。
安溪劝农诗·劝种植
作者：陈宓
朝代：宋

是处荒山欲接天，土膏如麵草如毡。
及时便种松杉子，远计收功只十年。
安溪劝农诗·劝耕荒田
作者：陈宓
朝代：宋
体裁：七言绝句

七闽寸土直钱多，况是泉山价倍高。怪尔小民无别业，如何荒亩长蓬蒿。
安溪劝农诗·劝耘苗
作者：陈宓
朝代：宋

力勤瘠地亦良田，丰歉由人莫问天。
曝背耘苗能着力，天公毕竟也相怜。
安溪劝农诗·劝耘苗
作者：陈宓
朝代：宋

力勤瘠地亦良田，丰歉由人莫问天。曝背耘苗能著力，天公毕竟也相怜。
安溪劝农诗·劝贫富相资
作者：陈宓
朝代：宋

举债当知济汝穷，取钱须念利难供。富人心要怜贫者，贫者身全仰富翁。汗颜为令已三年，二税无因放汝钱。但愿人人知务本，他时莫忘劝农篇。
安溪送泉倅
作者：陈宓
朝代：宋
体裁：古风

平生顺天命，渴饮与饥饭。不能便利趋，俛首榷商贩。随群谒上官，言语但朴愿。岂知事迎合，宛转若藤蔓。秉心实无它，世俗乃憎怨。岂期筮仕初，邂逅适素愿。明公行都来，郡政毕已逮。不惟辱宽假，时亦蒙诱劝。王事有期程，后我念迟钝。公今趋天朝，尚我坐尘坌。感恩顾未报，送别益增恨。伟哉佐此邦，声名不前逊。专城亦数月，蒙福数十万。清介持一律，冰玉不可溷。从来士大夫，德劭才或困。岂如明公贤，全美难悉论。行看庙堂上，相先以名献。斐然作诗歌，聊写意缱绻。
安溪鹿鸣呈诸先辈
作者：陈宓
朝代：宋
体裁：七言律诗

威凤来翔羽翼新，蓝溪风气益温醇。彤墀看唱三名外，璧水犹登四十人。仙李蟠根连月窟，桂枝平步折天津。雪窗莫忘辛勤日，省酒簪花曲水滨。
官松
作者：陈宓
朝代：宋

团团翠盖中圆规，风雨精神壮两仪。
一日不戕凌雪操，千年留得入云枝。
长垂道路清凉荫，更有神仙洒落姿。
南国至今忠恵泽，往来那更诵坡诗。
官松
作者：陈宓
朝代：宋

团团翠盖中圆规，风雨精神壮两仪。一日不戕凌雪操，千年留得入云枝。长垂道路清凉荫，更有神仙洒落姿。南国至今忠惠泽，往来那更诵坡诗。
宰邑垂满喜与王梅溪孙主簿合并承入秋闱当别两月其可无诗以志此恨
作者：陈宓
朝代：宋

贡士何年屋万间，手栽仙桂万人攀。闻孙雅有祖风烈，想见霜袍万眼环。两家事契几人同，一见风流忆乃翁。何事别离当两月，空山兀坐晚秋风。
宰邑垂满喜与王梅溪孙主簿合并承入秋闱当别两月其可无诗以志此恨·其二
作者：陈宓
朝代：宋
体裁：七言绝句

两家事契几人同，一见风流忆乃翁。何事别离当两月，空山兀坐晚秋风。
宿羲丘桥
作者：陈宓
朝代：宋

月窗频悞晓，风涧更迷晴。
蚤欲戴星上，翻成踏雨行。
奇峰才一面，古佛尚余情。
我亦爱闲者，它年寻此盟。
宿羲丘桥
作者：陈宓
朝代：宋

月窗频误晓，风涧更迷晴。蚤欲戴星上，翻成踏雨行。奇峰才一面，古佛尚馀情。我亦爱闲者，它年寻此盟。
寄喻景山
作者：陈宓
朝代：宋
体裁：七言绝句

草堂南望到无因，遥想芒鞋避暑尘。六月携家玩泉石，大飞惊见此山人。
寄山中老友
作者：陈宓
朝代：宋
体裁：七言绝句

功名直作千年计，志气不随双鬓衰。书卷盈怀长晏食，祇烦造物为营炊。
寄陈次颜
作者：陈宓
朝代：宋

萧条几载寓泉南，盂饭盘蔬味自甘。卓志每求颜氏乐，清风能激蹠徒贪。□而好施人难及，老不忘书我所惭。鼓瑟求齐虽未巧，会看宵梦到晴岚。人年六十志先衰，年过唯君意不疲。胸次嵬嵬山立壁，书丛矻矻鸟粘黐。重裘兼味人能贱，冬葛朝齑世所师。借问别来新著作，大篇无惜惬吾思。
寄陈次颜·其一
作者：陈宓
朝代：宋

萧条几载寓泉南，盂饭盘蔬味自甘。
卓志每求颜氏乐，清风能激跖徒贪。
□而好施人难及，老不忘书我所惭。
鼓瑟求齐虽未巧，会看宵梦到晴岚。
寄陈次颜·其一
作者：陈宓
朝代：宋

萧条几载寓泉南，盂饭盘蔬味自甘。卓志每求颜氏乐，清风能激蹠徒贪。□而好施人难及，老不忘书我所惭。鼓瑟求齐虽未巧，会看宵梦到晴岚。
寄陈次颜·其二
作者：陈宓
朝代：宋

人年六十志先衰，年过唯君意不疲。
胸次嵬嵬山立壁，书丛矻矻鸟粘黐。
重裘兼味人能贱，冬葛朝虀世所师。
借问别来新着作，大篇无惜惬吾思。
寄陈次颜·其二
作者：陈宓
朝代：宋

人年六十志先衰，年过唯君意不疲。胸次嵬嵬山立壁，书丛矻矻鸟粘黐。重裘兼味人能贱，冬葛朝齑世所师。借问别来新著作，大篇无惜惬吾思。
寄题桂籍
作者：陈宓
朝代：宋

姓名高揭万人中，奏对纵横出汉宫。肯诧一时燕许手，要垂百代惠夷风。壁间先烈犹忠赤，堂上嘉宾尽醉红。常相风流今孰继，作成儒雅看侯功。胸次如冰贯九流，卫刀凛凛御千牛。两年报政为闽最，不日成堂见令脩。有裤久腾南国咏，结絇行作禁庭游。日边已有丝纶下，不使君侯惠一州。
寄题桂籍·其一
作者：陈宓
朝代：宋
体裁：七言律诗

姓名高揭万人中，奏对纵横出汉宫。肯诧一时燕许手，要垂百代惠夷风。壁间先烈犹忠赤，堂上嘉宾尽醉红。常相风流今孰继，作成儒雅看侯功。
寄题桂籍·其二
作者：陈宓
朝代：宋

胸次如冰贯九流，卫刀凛凛御千牛。
两年报政为闽最，不日成堂见令修。
有袴久腾南国咏，结絇行作禁庭游。
日边已有丝纶下，不使君侯惠一州。
寄题桂籍·其二
作者：陈宓
朝代：宋

胸次如冰贯九流，卫刀凛凛御千牛。两年报政为闽最，不日成堂见令脩。有裤久腾南国咏，结絇行作禁庭游。日边已有丝纶下，不使君侯惠一州。
寄题真希元毋自欺斋
作者：陈宓
朝代：宋
体裁：七言律诗

本来真是与真非，祇为因循逐物移。当面雷同还自笑，此心机动已天知。穷通有命宁由我，邪正唯人更问谁。委曲周防终恐拙，何如直道了无危。
寄鹤山魏侍郎
作者：陈宓
朝代：宋

朝辞岩禁暮荒城，底是人间辱与荣。料得胸中无点累，每于夜半省钟声。濂洛遗音喜复鸣，未由会面只心倾。平生格物工夫到，好恶真如月样明。草草三间旧揭名，中藏一片爱君诚。骚人赋尽群芳卉，得似梅边读易清。
寄鹤山魏侍郎·其一
作者：陈宓
朝代：宋
体裁：七言绝句

朝辞岩禁暮荒城，底是人间辱与荣。料得胸中无点累，每于夜半省钟声。
寄鹤山魏侍郎·其三
作者：陈宓
朝代：宋
体裁：七言绝句

草草三间旧揭名，中藏一片爱君诚。骚人赋尽群芳卉，得似梅边读易清。
寄鹤山魏侍郎·其二
作者：陈宓
朝代：宋

濂洛遗音喜复鸣，未由会面只心倾。平生格物工夫到，好恶真如月样明。
寄鹤山魏侍郎·其二
作者：陈宓
朝代：宋

濂洛遗音喜復鸣，未由会面只心倾。
平生格物工夫到，好恶真如月样明。
寿傅忠简
作者：陈宓
朝代：宋

一阳初起黄钟宫，红日出海光曈眬。天高地下气久雺，万物闭塞如惛懵。造化环复极则通，天于此时生我公。公之累世载孝忠，受天问气和冲融。聚为文章发鸿濛，一门二季继乃翁。平生济民愿力洪，要令飞走毋罝笼。出殿大邦眷弥隆，富沙千里无疲癃。京口移镇事益丛，流离满目罗羁穷。公为不食摩其躬，沟壑百万俱恩蒙。刻身节用财自丰，所至露积民力充。民方慕公如阜螽，上章力去横飞鸿。公以止足厉颓风，其如夏夷望肤功。晚作一第方帘栊，头白丹心尚宸枫。愿公之寿等华嵩，我宋社稷长尊雄。嗟予小子最倥侗，公安取此不言鬷。知己之恩大穹窿，当期报效如纤塳。吟诗劝侑酒一中，愧我才浅难为工。
寿傅忠简
作者：陈宓
朝代：宋

一阳初起黄钟宫，红日出海光曈眬。
天高地下气久雺，万物闭塞如惛懵。
造化环復极则通，天于此时生我公。
公之累世载孝忠，受天问气和冲融。
聚为文章发鸿蒙，一门二季继乃翁。
平生济民愿力洪，要令飞走毋罝笼。
出殿大邦眷弥隆，富沙千里无疲癃。
京口移镇事益丛，流离满目罗羁穷。
公为不食摩其躬，沟壑百万俱恩蒙。
刻身节用财自丰，所至露积民力充。
民方慕公如阜螽，上章力去横飞鸿。
公以止足厉颓风，其如夏夷望肤功。
晚作一第方帘栊，头白丹心尚宸枫。
愿公之寿等华嵩，我宋社稷长尊雄。
嗟予小子最倥侗，公安取此不言鬷。
知己之恩大穹窿，当期报效如纤塳。
吟诗劝侑酒一中，愧我才浅难为工。
寿刘学录
作者：陈宓
朝代：宋
体裁：七言绝句

寿酒今年胜去年，綵衣膝下月宫仙。丈人自有长生诀，子午常朝玉帝前。
寿外舅龚通判
作者：陈宓
朝代：宋
体裁：七言排律

毓秀方壶应半千，先春二日秩初筵。澄陂万顷难同量，野鹤高标不计年。楚国洁清真有继，石君孝谨更光前。久期卓令三公秩，尚借陈蕃别驾贤。纷若尽随春卉媚，恬然独与雪筠坚。鄙人辱眷尤钦佩，拜寿裁诗佐玉船。
寿大兄帅参开国
作者：陈宓
朝代：宋

黄陂不挠已称贤，况复胸中别有天。最好诞朝嘉节后，更斟寿酒菊花前。平生不作南金想，晚岁真成白璧全。退食琳宫怀补报，壶山早晚祝尧年。
寿大兄帅参开国
作者：陈宓
朝代：宋

黄陂不挠已称贤，况復胸中别有天。
最好诞朝嘉节后，更斟寿酒菊花前。
平生不作南金想，晚岁真成白璧全。
退食琳宫怀补报，壶山早晚祝尧年。
寿崇清陈侍郎
作者：陈宓
朝代：宋

卫武当年解赋诗，若挥椽笔定应疲。
先生名德都相似，余事才能更过之。
云岫图书供宴坐，沧浪风月足追随。
久闲精力天教健，更看三为帝者师。
寿崇清陈侍郎
作者：陈宓
朝代：宋

卫武当年解赋诗，若挥椽笔定应疲。先生名德都相似，馀事才能更过之。云岫图书供宴坐，沧浪风月足追随。久闲精力天教健，更看三为帝者师。
寿龚国太
作者：陈宓
朝代：宋

三朝十国锡封频，八帙华龄岁律新。膝下平分千里月，门中浑作一家春。已将相业传诸子，更喜闻孙早有人。岁挹壶山入壶斝，寿溪衮衮寿杯醇。
寿龚国太
作者：陈宓
朝代：宋

三朝十国锡封频，八袠华龄岁律新。
膝下平分千里月，门中浑作一家春。
已将相业传诸子，更喜闻孙早有人。
岁挹壶山入壶斝，寿溪衮衮寿杯醇。
将还家书寄社中
作者：陈宓
朝代：宋
体裁：七言律诗

萦纡一带本乎漫，碓碓依村自作滩。卷却片帆舟转急，斟残斗酒雨犹寒。从教稚子嗔归晚，祇为良朋得会难。佳景无穷吟不尽，还家携与社中看。
小园
作者：陈宓
朝代：宋
体裁：七言律诗

小园何事得佳名，环似莆溪一水清。帖帖飞鸢迷上下，翩翩游艇探空明。杯盘白处松生影，衣袂凉时竹有声。更约乘轩卫君子，安舆往来要将迎。
小园送春
作者：陈宓
朝代：宋

一春强半尚无晴，有负渊明日涉名。莺粟已妆红叶艳，青梅尚觉荔枝生。可怜蜂蝶攀辕意，尚欲羲和反旆行。桃李不言流水畔，游人到此自多情。
小园送春
作者：陈宓
朝代：宋

一春强半尚无晴，有负渊明日涉名。
鶑粟已粧红叶艷，青梅尚觉荔枝生。
可怜蜂蝶攀辕意，尚欲羲和反旆行。
桃李不言流水畔，游人到此自多情。
山中
作者：陈宓
朝代：宋
体裁：五言律诗

浅溪仍残照，山青更暮烟。人行罨画地，鸟度粉笺天。麦润先春秀，梅清破腊年。田家无力事，牛背落鸦眠。
山丹五本盛开
作者：陈宓
朝代：宋

今年丹荔逐南风，独有名花发旧丛。似恨庭前绛囊少，慇勤来献绣毬红。簇簇丹葩巧作丛，开时两月受薰风。北人见此应偷眼，未羡猩唇鹤顶红。
山丹五本盛开·其一
作者：陈宓
朝代：宋

今年丹荔逐南风，独有名花发旧丛。似恨庭前绛囊少，慇勤来献绣毬红。
山丹五本盛开·其一
作者：陈宓
朝代：宋

今年丹荔逐南风，独有名花发旧丛。
似恨庭前绛囊少，慇懃来献绣毬红。
山丹五本盛开·其二
作者：陈宓
朝代：宋

簇簇丹葩巧作丛，开时两月受熏风。
北人见此应偷眼，未羡猩唇鹤顶红。
山丹五本盛开·其二
作者：陈宓
朝代：宋

簇簇丹葩巧作丛，开时两月受薰风。北人见此应偷眼，未羡猩唇鹤顶红。
山寺
作者：陈宓
朝代：宋

疎林漏晓日，修竹起寒风。
钟鼓催朝暮，千年如此同。
山寺
作者：陈宓
朝代：宋

疏林漏晓日，脩竹起寒风。钟鼓催朝暮，千年如此同。
山居
作者：陈宓
朝代：宋
体裁：五言律诗

山深尘事绝，物静壮心降。蚁度轻移履，蜂迷为穴窗。霜晖疑皓月，风月类翻江。有客来何处，应寻居士庞。
山行
作者：陈宓
朝代：宋

禽声戛玉琤如堕，蝶翅新妆粉欲飞。山静物闲无一事，却嫌钓叟下鱼矶。
山行
作者：陈宓
朝代：宋

禽声戛玉琤如堕，蝶翅新粧粉欲飞。
山静物闲无一事，却嫌钓叟下鱼矶。
岁暮
作者：陈宓
朝代：宋
体裁：古风

我有数顷田，读书尽岁暮。苟无饥渴态，不必羡华富。人生苦嗟卑，待日不可度。不思羲和车，去去岂反顾。闭门十年间，青云半尘土。光荣能几时，悔吝已莫数。所以五柳公，陶然乐贫窭。彼有五男儿，岂不后日虑。
岭上见梅
作者：陈宓
朝代：宋
体裁：七言绝句

桃溪蜂蝶醉红裙，度岭冰姿尚卧云。不独山川限闽浙，由来天意亦区分。
庐山歌
作者：陈宓
朝代：宋

庐山清哉谁与俦兮，崭岩峭直跨番昜彭蠡而蹴九江。
长川幽窞亘古今而不息兮，雨激而风撞。
山深境寂人迹所希到兮，尽日仅一逄樵叟鹤髮而眉厖。
路逶迤而险阻兮，越数千里之危谾。
暑六月而不知兮，但觉鸣珂戞佩其下纷淙淙。
天隔车马之氛埃兮，独许策杖而踰矼。
宜幽人之履道兮，志精一而匪哤。
草木坚劲而不凋兮，列云外之羽幢。
如凝之之洁白兮，媲兹山而为双。
田多瘠而少腴兮，食不饱而体不痝。
青松为醪呼月为烛兮，漥尊瓢饮孰取乎琼巵而翠缸。
彼丛物欲以自蔽兮，莫为之凿通明之八窗。
醉生梦死真蟪蛄兮，阅千万岁独有贞柏与圣玒。
苟能保此而不渝兮，又何有乎施邦。
一到令人不忘兮，长神醉而心降。
写此诗以自娱兮，当万幅之图画而揭以千仞之杠。
庐山歌
作者：陈宓
朝代：宋

庐山清哉谁与俦兮，崭岩峭直跨番昜彭蠡而蹴九江。长川幽窞亘古今而不息兮，雨激而风撞。山深境寂人迹所希到兮，尽日仅一逢樵叟鹤发而眉厖。路逶迤而险阻兮，越数千里之危谾。暑六月而不知兮，但觉鸣珂戛佩其下纷淙淙。天隔车马之氛埃兮，独许策杖而踰矼。宜幽人之履道兮，志精一而匪哤。草木坚劲而不凋兮，列云外之羽幢。如凝之之洁白兮，媲兹山而为双。田多瘠而少腴兮，食不饱而体不痝。青松为醪呼月为烛兮，洼尊瓢饮孰取乎琼卮而翠缸。彼丛物欲以自蔽兮，莫为之凿通明之八窗。醉生梦死真蟪蛄兮，阅千万岁独有贞柏与圣玒。苟能保此而不渝兮，又何有乎施邦。一到令人不忘兮，长神醉而心降。写此诗以自娱兮，当万幅之图画而揭以千仞之杠。
庐山爱莲堂观雨
作者：陈宓
朝代：宋
体裁：七言绝句

秀色真香先自清，更将轻雨出芳明。萧萧打叶虽堪听，争似时时泻水声。
庚午宴新举人
作者：陈宓
朝代：宋
体裁：五言律诗

捧檄自来南，金门喜缀骖。一时惊得五，四季早魁三。摛藻皆人杰，吹竽祇自惭。功名期不朽，溪水碧于蓝。
延平书院落成柬诸友
作者：陈宓
朝代：宋

当日二程门下士，独分此道过来南。百年世事相传处，书院天生著剑镡。群峰九叠势来雄，直作吾儒五亩宫。隔断市廛才一水，读书如坐万山中。
延平书院落成柬诸友·其一
作者：陈宓
朝代：宋

当日二程门下士，独分此道过来南。
百年世事相传处，书院天生着剑镡。
延平书院落成柬诸友·其一
作者：陈宓
朝代：宋

当日二程门下士，独分此道过来南。百年世事相传处，书院天生著剑镡。
延平书院落成柬诸友·其二
作者：陈宓
朝代：宋

群峰九叠势来雄，直作吾儒五亩宫。隔断市廛才一水，读书如坐万山中。
延平书院落成柬诸友·其二
作者：陈宓
朝代：宋

群峰九迭势来雄，直作吾儒五亩宫。
隔断市廛纔一水，读书如坐万山中。
延平倅厅十咏 其一 逍遥阁
作者：陈宓
朝代：宋

山水有馀静，都忘城市嚣。朱黝本自省，时焉此逍遥。
延平倅厅十咏 其七 环美
作者：陈宓
朝代：宋

昔人誇四美，胜事最难并。台榭花相映，青春月正明。
延平倅厅十咏 其二 尘表
作者：陈宓
朝代：宋

南山正相值，虚阁出林杪。不待清风生，脩然游八表。
延平倅厅十咏 其五 风月堂
作者：陈宓
朝代：宋

奇哉山水郡，风月以为乡。何人据其会，胸襟有馀凉。
延平倅厅十咏 其八 浣尘
作者：陈宓
朝代：宋

脩篁蘸方沼，常与此心通。永昼一卷书，闭抛听泉筒。
延平倅厅十咏 其十 延绿
作者：陈宓
朝代：宋

红紫漫纷纷，爱此耐久绿。密幄有深处，清风起馀馥。
延平倅厅十咏·天开图画
作者：陈宓
朝代：宋
体裁：五言绝句

通衢亘其南，危楼冠其北。如何境日新，烟云为笔墨。
延平倅厅十咏·尘表
作者：陈宓
朝代：宋

南山正相值，虚阁出林杪。
不待清风生，修然游八表。
延平倅厅十咏·延绿
作者：陈宓
朝代：宋

红紫漫纷纷，爱此耐久绿。
密幄有深处，清风起余馥。
延平倅厅十咏·承志堂
作者：陈宓
朝代：宋
体裁：五言绝句

何人筑斯堂，刻意在承志。永怀霅川翁，清标作时瑞。
延平倅厅十咏·拥云
作者：陈宓
朝代：宋
体裁：五言绝句

寂寂万山底，晴岚晏犹氛。驰心惟魏阙，玉帝捧黄云。
延平倅厅十咏·浣尘
作者：陈宓
朝代：宋

修篁蘸方沼，常与此心通。
永昼一卷书，闭抛听泉筒。
延平倅厅十咏·环美
作者：陈宓
朝代：宋

昔人夸四美，胜事最难并。
台榭花相映，青春月正明。
延平倅厅十咏·逍遥阁
作者：陈宓
朝代：宋

山水有余静，都忘城市嚣。
朱黝本自省，时焉此逍遥。
延平倅厅十咏·逍遥阁
作者：陈宓
朝代：宋

山水有馀静，都忘城市嚣。朱黝本自省，时焉此逍遥。南山正相值，虚阁出林杪。不待清风生，脩然游八表。何人筑斯堂，刻意在承志。永怀霅川翁，清标作时瑞。寂寂万山底，晴岚晏犹氛。驰心惟魏阙，玉帝捧黄云。奇哉山水郡，风月以为乡。何人据其会，胸襟有馀凉。小阁本非宽，宇宙在其内。心与太初邻，不假飞霞佩。昔人誇四美，胜事最难并。台榭花相映，青春月正明。脩篁蘸方沼，常与此心通。永昼一卷书，闭抛听泉筒。通衢亘其南，危楼冠其北。如何境日新，烟云为笔墨。红紫漫纷纷，爱此耐久绿。密幄有深处，清风起馀馥。
延平倅厅十咏·风月堂
作者：陈宓
朝代：宋

奇哉山水郡，风月以为乡。
何人据其会，胸襟有余凉。
延平倅厅十咏·飞霞
作者：陈宓
朝代：宋
体裁：五言绝句

小阁本非宽，宇宙在其内。心与太初邻，不假飞霞佩。
延平六月祈雨感应赓林堂长韵
作者：陈宓
朝代：宋

唤起神龙百里来，中肠一夜九萦回。天心自为民心动，多谢诸贤举贺杯。
延平六月祈雨感应赓林堂长韵
作者：陈宓
朝代：宋

唤起神龙百里来，中肠一夜九萦迴。
天心自为民心动，多谢诸贤举贺杯。
延平凤山
作者：陈宓
朝代：宋

洞中流水云门乐，崖上寒莎伏帝裳。觌面突高三百尺，拟将金薤托琳琅。
延平凤山
作者：陈宓
朝代：宋

洞中流水云门乐，崖上寒莎伏帝裳。
觌面突高三百尺，拟将金薤託琳琅。
延平呈潘王二丈
作者：陈宓
朝代：宋

小楼中峙万峰环，正值青螺取巧间。坐待清风送明月，等闲高枕对溪山。一水萦纡玉带环，杂花妆点四时间。欲知招演堂中境，便是水栀盆里山。
延平呈潘王二丈·其一
作者：陈宓
朝代：宋
体裁：七言绝句

小楼中峙万峰环，正值青螺取巧间。坐待清风送明月，等闲高枕对溪山。
延平呈潘王二丈·其二
作者：陈宓
朝代：宋

一水萦纡玉带环，杂花妆点四时间。欲知招演堂中境，便是水栀盆里山。
延平呈潘王二丈·其二
作者：陈宓
朝代：宋

一水萦纡玉带环，杂花粧点四时间。
欲知招演堂中境，便是水栀盆裏山。
延平得雪
作者：陈宓
朝代：宋

连年疾疠缘何事，祇为天时太暖生。今日六花初献瑞，定知田里顿身轻。丰穰已喜新年瑞，冻馁还思卒岁难。安得长缣并广庾，为渠千里作衾箪。凌晨讼牒如山积，呵手移时为破除。幸有清溪明似镜，忍休偷眼雪晴馀。衍山先自无尘土，更著飞琼细糁看。可笑一生缘好事，却将衰鬓敌隆寒。
延平得雪·其一
作者：陈宓
朝代：宋
体裁：七言绝句

连年疾疠缘何事，祇为天时太暖生。今日六花初献瑞，定知田里顿身轻。
延平得雪·其三
作者：陈宓
朝代：宋

凌晨讼牒如山积，呵手移时为破除。
幸有清溪明似镜，忍休偷眼雪晴余。
延平得雪·其三
作者：陈宓
朝代：宋

凌晨讼牒如山积，呵手移时为破除。幸有清溪明似镜，忍休偷眼雪晴馀。
延平得雪·其二
作者：陈宓
朝代：宋
体裁：七言绝句

丰穰已喜新年瑞，冻馁还思卒岁难。安得长缣并广庾，为渠千里作衾箪。
延平得雪·其四
作者：陈宓
朝代：宋

衍山先自无尘土，更着飞琼细糁看。
可笑一生缘好事，却将衰鬓敌隆寒。
延平得雪·其四
作者：陈宓
朝代：宋

衍山先自无尘土，更著飞琼细糁看。可笑一生缘好事，却将衰鬓敌隆寒。
延平次赵纠曹韵十四首 其六 古香
作者：陈宓
朝代：宋

秋根托岩隈，静对意味长。春来长柔柯，无风自生香。
延平次赵纠曹韵十四首·剑归
作者：陈宓
朝代：宋
体裁：五言绝句

神龙泽一世，岂但三尺用。清潭知几许，吞八九云梦。
延平次赵纠曹韵十四首·古香
作者：陈宓
朝代：宋

秋根託岩隈，静对意味长。
春来长柔柯，无风自生香。
延平次赵纠曹韵十四首·尊贤堂
作者：陈宓
朝代：宋
体裁：五言绝句

山川秀而明，所居必名贤。主人虽凡骨，不慕衍客仙。
延平次赵纠曹韵十四首·橘轩
作者：陈宓
朝代：宋
体裁：五言绝句

当年初种时，四老戏其中。何如与我辈，坐对霜天红。
延平次赵纠曹韵十四首·流杯石
作者：陈宓
朝代：宋
体裁：五言绝句

清波映文石，置此亦奇事。年年上巳时，聊将姓名记。
延平次赵纠曹韵十四首·熙春台
作者：陈宓
朝代：宋
体裁：五言绝句

我乘凋瘵后，未省见花开。安得一千里，同携登此台。
延平次赵纠曹韵十四首·玉井
作者：陈宓
朝代：宋
体裁：五言绝句

登高摘水花，永怀唐儒宗。若识真古意，何须最高峰。
延平次赵纠曹韵十四首·碁亭
作者：陈宓
朝代：宋
体裁：五言绝句

我少不努力，常愧夜讽子。亦有才高人，雍容即登此。
延平次赵纠曹韵十四首·第一溪山
作者：陈宓
朝代：宋
体裁：五言绝句

溪山号清绝，自古产奇人。可惜吾夫子，南来不到闽。
延平次赵纠曹韵十四首·紫气
作者：陈宓
朝代：宋
体裁：五言绝句

三尺有正气，外邪何可干。功用虽未见，韬藏谁将看。
延平次赵纠曹韵十四首·经史阁
作者：陈宓
朝代：宋
体裁：五言绝句

小阁瞰清池，荷花镇长见。吏休苟得暇，只携书一卷。
延平次赵纠曹韵十四首·绿凈
作者：陈宓
朝代：宋
体裁：五言绝句

清池绿如染，到此颜为破。幸有诗仙来，珠玑剩教唾。
延平次赵纠曹韵十四首·群仙观
作者：陈宓
朝代：宋
体裁：五言绝句

北山尽环合，柔岚轻杂云。一峰自能好，况此玉成群。
延平次赵纠曹韵十四首·野亭
作者：陈宓
朝代：宋
体裁：五言绝句

春来一登眺，快见耕与桑。初冬拟丰乐，为酒升此堂。
延平次赵纠曹韵十四首·野亭
作者：陈宓
朝代：宋

春来一登眺，快见耕与桑。初冬拟丰乐，为酒升此堂。当年初种时，四老戏其中。何如与我辈，坐对霜天红。清波映文石，置此亦奇事。年年上巳时，聊将姓名记。山川秀而明，所居必名贤。主人虽凡骨，不慕衍客仙。小阁瞰清池，荷花镇长见。吏休苟得暇，只携书一卷。秋根托岩隈，静对意味长。春来长柔柯，无风自生香。北山尽环合，柔岚轻杂云。一峰自能好，况此玉成群。清池绿如染，到此颜为破。幸有诗仙来，珠玑剩教唾。登高摘水花，永怀唐儒宗。若识真古意，何须最高峰。溪山号清绝，自古产奇人。可惜吾夫子，南来不到闽。我乘凋瘵后，未省见花开。安得一千里，同携登此台。我少不努力，常愧夜讽子。亦有才高人，雍容即登此。三尺有正气，外邪何可干。功用虽未见，韬藏谁将看。神龙泽一世，岂但三尺用。清潭知几许，吞八九云梦。
延平次郑倅答田父词韵
作者：陈宓
朝代：宋

儿饥谁与哺，衣破谁与补。
田家安乐时，尚有饥寒苦。
况值久旱余，十须逾缺五。
加以疟鬼威，空庐倍贫窭。
我适丁此时，期以报君父。
人言灾害深，未知嗟近古。
里闾十家聚，往往半理土。
伊予忝刍牧，上恐负仁主。
或妇失其夫，或子失其母。
纍纍日就尽，公私窘捐瘠。
此是政令乖，伊谁所自取。
尝乞减十算，苍穹未蒙许。
遂使强惭颜，缪称事摩抚。
日冀天色寒，旧恙或可愈。
如何腊已至，未有雪花舞。
明当自投劾，待罪听官府。
頼有贤二车，殚心能活汝。
万一得归田，终焉与樵侣。
躬耕可足食，为酒祀考祖。
庶几樗栎材，没齿远斤斧。
延平次郑倅答田父词韵
作者：陈宓
朝代：宋

儿饥谁与哺，衣破谁与补。田家安乐时，尚有饥寒苦。况值久旱馀，十须逾缺五。加以疟鬼威，空庐倍贫窭。我适丁此时，期以报君父。人言灾害深，未知嗟近古。里闾十家聚，往往半理土。伊予忝刍牧，上恐负仁主。或妇失其夫，或子失其母。累累日就尽，公私窘捐瘠。此是政令乖，伊谁所自取。尝乞减十算，苍穹未蒙许。遂使强惭颜，缪称事摩抚。日冀天色寒，旧恙或可瘉。如何腊已至，未有雪花舞。明当自投劾，待罪听官府。赖有贤二车，殚心能活汝。万一得归田，终焉与樵侣。躬耕可足食，为酒祀考祖。庶几樗栎材，没齿远斤斧。
延平范子登同侄祖年见访惠诗次韵
作者：陈宓
朝代：宋

森森九桂植岩幽，所谓伊人在一洲。
别后道尊君可慕，病余学废我堪羞。
雪惊新白传佳咏，云□残黄会晚秋。
多谢联镳垂访意，疎慵犹可诲还不。
延平范子登同侄祖年见访惠诗次韵
作者：陈宓
朝代：宋

森森九桂植岩幽，所谓伊人在一洲。别后道尊君可慕，病馀学废我堪羞。雪惊新白传佳咏，云□残黄会晚秋。多谢联镳垂访意，疏慵犹可诲还不。
延平郡学有小阁予名之曰穹林云壑和叶教韵
作者：陈宓
朝代：宋

炎空长学两冥冥，况是清风足底生。赖有诗人解模写，丹青端的貌难成。山水胡为仁智好，正缘真味少人知。曲肱饮水忘言处，更著胸中此段奇。雨过岚光偏澒洞，月来林影更清深。幽禽忽坠铿然韵，便是天然绿绮琴。
延平郡学有小阁予名之曰穹林云壑和叶教韵·其一
作者：陈宓
朝代：宋

炎空长学两冥冥，况是清风足底生。赖有诗人解模写，丹青端的貌难成。
延平郡学有小阁予名之曰穹林云壑和叶教韵·其一
作者：陈宓
朝代：宋

炎空长学两冥冥，况是清风足底生。
頼有诗人解模写，丹青端的貌难成。
延平郡学有小阁予名之曰穹林云壑和叶教韵·其三
作者：陈宓
朝代：宋
体裁：七言绝句

雨过岚光偏澒洞，月来林影更清深。幽禽忽坠铿然韵，便是天然绿绮琴。
延平郡学有小阁予名之曰穹林云壑和叶教韵·其二
作者：陈宓
朝代：宋

山水胡为仁智好，正缘真味少人知。
曲肱饮水忘言处，更着胸中此段奇。
延平郡学有小阁予名之曰穹林云壑和叶教韵·其二
作者：陈宓
朝代：宋

山水胡为仁智好，正缘真味少人知。曲肱饮水忘言处，更著胸中此段奇。
延平郡斋分韵
作者：陈宓
朝代：宋
体裁：七言绝句

百年琢就流杯石，来泛清波未半时。幸有九贤俱毕集，却嫌当坐欠羲之。
建阳道
作者：陈宓
朝代：宋

五月平畴不得犁，青秧老处坼于龟。乾坤惠爱无遗物，仰乳婴儿可使饥。
建阳道
作者：陈宓
朝代：宋

五月平畴不得犁，青秧老处坼于龟。
干坤惠爱无遗物，仰乳婴儿可使饥。
开新池拟就僧僦地未遂
作者：陈宓
朝代：宋
体裁：五言律诗

一盆堪作沼，寻丈讵非塘。底用荷花盛，方能心境凉。忍将禾黍地，凿出水云乡。极目平畴阔，时看白鹭翔。
开禧丙寅春二十六日黄子功袭少任赵仲白同会转庵中夜以夜永烛花偏分韵赋诗乐甚时太守有游山之约不果
作者：陈宓
朝代：宋
体裁：七言律诗

有道襟怀鬓不华，笑谭物物总春花。挥毫要使钟张避，出句应知屈宋衙。今日相逢萍聚水，明朝各是客乘楂。坐中韶濩铿锵作，亦许狂吟杂俚哇。
往桐城会傅侍郎葬次苏教思恭韵
作者：陈宓
朝代：宋
体裁：七言律诗

一别清凉十二秋，仙翁已作九霄游。急披龙具壶山麓，来会牛眠苏岭头。事业直须关宇宙，身名莫使负山丘。临分相勉无它语，道学难收岁不留。
往溪源祈雨赓李司法韵
作者：陈宓
朝代：宋

欲见高田翻䆉稏，不辞廿里陟崎岖。早禾已失三之一，便雨还能救得无。一春雨脉发清泉，何以平畴旱欲然。太守自惭无善政，铃斋朝夕谩祈天。
往溪源祈雨赓李司法韵·其一
作者：陈宓
朝代：宋

欲见高田翻䆉䅉，不辞廿里陟崎岖。
早禾已失三之一，便雨还能救得无。
往溪源祈雨赓李司法韵·其一
作者：陈宓
朝代：宋

欲见高田翻䆉稏，不辞廿里陟崎岖。早禾已失三之一，便雨还能救得无。
往溪源祈雨赓李司法韵·其二
作者：陈宓
朝代：宋
体裁：七言绝句

一春雨脉发清泉，何以平畴旱欲然。太守自惭无善政，铃斋朝夕谩祈天。
往濑溪西重山观瀑分韵得还字
作者：陈宓
朝代：宋
体裁：五言律诗

来自昆崙派，全胜庐岳山。桩云何日息，注海几时还。翠碧倚锋锷，青冥振佩环。主人专一壑，那得鬓毛斑。
往行都至严州乌驻馆阻水留二日
作者：陈宓
朝代：宋
体裁：五言律诗

村馆通宵冷，江乡五月秋。野梅酸味足，陇麦饵香浮。水满迷行径，澜扬遏去舟。亨衢如可待，莫厌小淹留。
得古杉于刘坑
作者：陈宓
朝代：宋

刘坑有嘉木，根柯炼青铜。
云是昔参天，森环梵王宫。
陵谷欻迁改，风雷行地中。
于今五百载，渔父忽相逄。
没渊直下觑，初惊睡骊龙。
玩狎始一探，光怪万仞虹。
百夫共引绠，娄断如飞蓬。
一出千寻底，昂然势摩穹。
伊谁扶大厦，此具信足充。
拟用作津樑，阻滞断可通。
斧斤一暂试，芬芳四随风。
胡为久沈鬰，反羡爨下桐。
显晦已千载，有如初植同。
大哉一元气，运用无时穷。
寿此不朽物，会与齐其终。
得古杉于刘坑
作者：陈宓
朝代：宋

刘坑有嘉木，根柯鍊青铜。云是昔参天，森环梵王宫。陵谷欻迁改，风雷行地中。于今五百载，渔父忽相逢。没渊直下觑，初惊睡骊龙。玩狎始一探，光怪万仞虹。百夫共引绠，娄断如飞蓬。一出千寻底，昂然势摩穹。伊谁扶大厦，此具信足充。拟用作津梁，阻滞断可通。斧斤一暂试，芬芳四随风。胡为久沈郁，反羡爨下桐。显晦已千载，有如初植同。大哉一元气，运用无时穷。寿此不朽物，会与齐其终。
得梅溪像
作者：陈宓
朝代：宋
体裁：七言绝句

生平尊仰梅溪像，望日迁居恪及门。诞子偶然同是日，命名端合作梅孙。
得水苍佩
作者：陈宓
朝代：宋

被褐磊落怀，白日凝光采。初疑东君佩，掷地今犹在。工倕巧得之，刻画探真宰。饥蛟出潜渊，怒势吁可骇。凭谁缚致斯，百勇不可解。常恐毫发间，捷出风云会。今我隐几看，咫尺临沧海。平生冰雪心，至心无由改。情亲金石交，佩重韦弦戒。持身有不如，顾諟能无愧。
得水苍佩
作者：陈宓
朝代：宋

被褐磊落怀，白日凝光采。
初疑东君佩，掷地今犹在。
工倕巧得之，刻画探真宰。
饥蛟出潜渊，怒势吁可骇。
凭谁缚致斯，百勇不可解。
常恐毫髮间，捷出风云会。
今我隠几看，咫尺临沧海。
平生冰雪心，至心无由改。
情亲金石交，佩重韦弦戒。
持身有不如，顾諟能无愧。
復堂独坐
作者：陈宓
朝代：宋

漫道清明僎，真成首夏天。
南风回础汗，小雨驻炉烟。
花柳无心对，诗书隠几眠。
杯茶时猛省，事业媿先贤。
忆天台之游
作者：陈宓
朝代：宋
体裁：七言绝句

小酌一杯金凿落，共听终席玉潺湲。何时筑室屏山侧，静与秋蟾作伴眠。
忆饮井
作者：陈宓
朝代：宋

一泓渴济万夫焦，去作沧溟蚤暮潮。我欲结亭观远景，距城七里不为遥。疏泉凿石作洼池，乱石堆中竹最宜。风动琅玕和玉佩，个中律吕少人知。
忆饮井
作者：陈宓
朝代：宋

一泓渴济万夫焦，去作沧溟蚤暮潮。
我欲结亭观远景，距城七里不为遥。
疏泉凿石作漥池，乱石堆中竹最宜。
风动琅玕和玉佩，个中律吕少人知。
怀古
作者：陈宓
朝代：宋

不忧不愠颜氏子，载色载笑陶渊明。万顷黄陂挠不动，三贤万世仰高名。羲之誓墓终不仕，幼舆挑女因折齿。清高足以激懦贪，旷达端能丧廉耻。
怀古·其一
作者：陈宓
朝代：宋
体裁：七言绝句

不忧不愠颜氏子，载色载笑陶渊明。万顷黄陂挠不动，三贤万世仰高名。
怀古·其二
作者：陈宓
朝代：宋
体裁：七言绝句

羲之誓墓终不仕，幼舆挑女因折齿。清高足以激懦贪，旷达端能丧廉耻。
怀郑文山
作者：陈宓
朝代：宋
体裁：五言律诗

早遂山林志，于今一代豪。平生唯质实，四海仰孤高。久欲问奇字，先令饷浊醪。相望廿里近，可笑自尘劳。
感时
作者：陈宓
朝代：宋
体裁：七言绝句

和戎之计最堪嗟，不以恩威以丽华。他日渔阳动鼙鼓，祇因争取上林花。
感春
作者：陈宓
朝代：宋
体裁：七言绝句

春来物物尽欣怡，不到人间寒自眉。愿得清时同贞观，旅行终日不忧饥。
感秋
作者：陈宓
朝代：宋

西风忽起江枫末，偏喜萧萧弄华发。世间何物最坚牢，惟有古来天上月。
感秋
作者：陈宓
朝代：宋

西风忽起江枫末，偏喜萧萧弄华髮。
世间何物最坚牢，惟有古来天上月。
承刘学录示三山佳咏兼欲下旬仙鲤湖宿约以诗谢之
作者：陈宓
朝代：宋

诵君盈轴三山咏，唤起前回二纪游。老我无因重一到，时将佳句洗昏眸。六年作意观仙鲤，未得清闲自在身。近日孙归娱膝下，拟拚三日奉高人。秋声又向耳边鸣，转眼平头六十人。最是读书难久坐，不甘空负百年身。藤床竹簟称羸身，独卧空斋绝点尘。更有池台堪却暑，一生清苦愧先人。
承刘学录示三山佳咏兼欲下旬仙鲤湖宿约以诗谢之·其一
作者：陈宓
朝代：宋
体裁：七言绝句

诵君盈轴三山咏，唤起前回二纪游。老我无因重一到，时将佳句洗昏眸。
承刘学录示三山佳咏兼欲下旬仙鲤湖宿约以诗谢之·其三
作者：陈宓
朝代：宋
体裁：七言绝句

秋声又向耳边鸣，转眼平头六十人。最是读书难久坐，不甘空负百年身。
承刘学录示三山佳咏兼欲下旬仙鲤湖宿约以诗谢之·其二
作者：陈宓
朝代：宋
体裁：七言绝句

六年作意观仙鲤，未得清闲自在身。近日孙归娱膝下，拟拚三日奉高人。
承刘学录示三山佳咏兼欲下旬仙鲤湖宿约以诗谢之·其四
作者：陈宓
朝代：宋
体裁：七言绝句

藤床竹簟称羸身，独卧空斋绝点尘。更有池台堪却暑，一生清苦愧先人。
承同安宰惠朱文公祠堂记辄以小诗为谢
作者：陈宓
朝代：宋
体裁：七言绝句

紫阳仙伯昔曾来，陈迹何人恋碧苔。为爱同安毛令尹，恩勤祠宇奉尊罍。
抵邑示景山
作者：陈宓
朝代：宋

四望坡陀百里平，群峰相顾最多情。
船从碧玉堆中度，人向黄雩阵裏行。
访道几朝成夜饮，思君何日再晨征。
暂时分袂休言别，遇有人来数寄声。
抵邑示景山
作者：陈宓
朝代：宋

四望坡陀百里平，群峰相顾最多情。船从碧玉堆中度，人向黄雩阵里行。访道几朝成夜饮，思君何日再晨征。暂时分袂休言别，遇有人来数寄声。
招刘学录
作者：陈宓
朝代：宋

去年八月登高集，今岁依然共此筵。莫讶霜毛成种种，且欣露蕊已鲜鲜。小桥拟换香山版，曲岸新成范蠡船。少年青春还易度，不如来看晚秋天。
招刘学录
作者：陈宓
朝代：宋

去年八月登高集，今岁依然共此筵。
莫讶霜毛成种种，且欣露蘂已鲜鲜。
小桥拟换香山版，曲岸新成范蠡船。
少年青春还易度，不如来看晚秋天。
挽乡守楼宗簿
作者：陈宓
朝代：宋

汉代推循吏，周邦重鲁儒。庭中无滞讼，身后有遗书。生为忘家窘，形因治郡癯。天人同一理，好恶不应殊。公来当赤立，节用以为馀。垂橐无金帛，穷阎有裤襦。杜门蒙枉顾，易箦阻前趋。忍见归双旐，伤心岂独莆。
挽乡守楼宗簿·其一
作者：陈宓
朝代：宋
体裁：五言律诗

汉代推循吏，周邦重鲁儒。庭中无滞讼，身后有遗书。生为忘家窘，形因治郡癯。天人同一理，好恶不应殊。
挽乡守楼宗簿·其二
作者：陈宓
朝代：宋

公来当赤立，节用以为余。
垂橐无金帛，穷阎有袴襦。
杜门蒙枉顾，易箦阻前趋。
忍见归双旐，伤心岂独莆。
挽乡守楼宗簿·其二
作者：陈宓
朝代：宋

公来当赤立，节用以为馀。垂橐无金帛，穷阎有裤襦。杜门蒙枉顾，易箦阻前趋。忍见归双旐，伤心岂独莆。
挽使相傅忠简
作者：陈宓
朝代：宋

中原文献旧，四世炜相传。节操生来异，勋名晚更全。方哦卫武什，遽止太丘年。竟郁经纶志，苍黔敢扣天。先世论交旧，于今六十年。误蒙摛荐牍，深叹伏蒲篇。迅召辞何数，遗忠秘莫传。空馀华发像，雨泣拜貂蝉。
挽使相傅忠简·其一
作者：陈宓
朝代：宋

中原文献旧，四世炜相传。节操生来异，勋名晚更全。方哦卫武什，遽止太丘年。竟郁经纶志，苍黔敢扣天。
挽使相傅忠简·其一
作者：陈宓
朝代：宋

中原文献旧，四世炜相传。
节操生来异，勋名晚更全。
方哦卫武什，遽止太丘年。
竟鬰经纶志，苍黔敢扣天。
挽使相傅忠简·其二
作者：陈宓
朝代：宋

先世论交旧，于今六十年。误蒙摛荐牍，深叹伏蒲篇。迅召辞何数，遗忠秘莫传。空馀华发像，雨泣拜貂蝉。
挽使相傅忠简·其二
作者：陈宓
朝代：宋

先世论交旧，于今六十年。
误蒙摛荐牍，深嘆伏蒲篇。
迅召辞何数，遗忠秘莫传。
空余华髮像，雨泣拜貂蝉。
挽傅仲斐生母李氏
作者：陈宓
朝代：宋

版舆当日到莆阳，盛事于今语未央。教子延师如学校，挥金提路作康庄。已登椿柏七旬算，终锡花钗九树妆。懿行在人今已矣，西风笳鼓助凄凉。
挽傅仲斐生母李氏·其一
作者：陈宓
朝代：宋
体裁：七言绝句

版舆当日到莆阳，盛事于今语未央。教子延师如学校，挥金提路作康庄。
挽傅仲斐生母李氏·其二
作者：陈宓
朝代：宋
体裁：七言绝句

已登椿柏七旬算，终锡花钗九树妆。懿行在人今已矣，西风笳鼓助凄凉。
挽吴县尉孺人黄氏
作者：陈宓
朝代：宋
体裁：五言律诗

远出无双裔，来嫔第一家。儿时忧患集，妇道敬恭加。伉俪终身义，凄凉十岁华。夫贤仍子幼，闾里可胜嗟。